Zer da Coronavirus eta nola transmititzen da? | RayHaber | raillynews\nHasieraGENERALZer da Coronavirus eta nola transmititzen da?\nzer da koronavirus\nCoronavirus (Coronavirus) lehen aldiz ikusi zen Wuhan-en, Txinan, itsaski eta bizidun animaliak saltzen zituzten merkatu batean lanean ari ziren 29 pertsonetan, 2019ko abenduaren 4an, egun horretan merkatu hori bisitatzen zuten hainbat pertsona ospitaleratu zituzten kexa berberekin. Gaixoek hartutako laginak aztertuta, gaixotasuna eragiten duen birusa SARS eta MERS birusen familiakoa zela ulertu zen. Urtarrilaren 7an, Osasunaren Mundu Erakundeak epidemia berriaren izena "New Coronavirus 2019 (2019-nCoV)" izenarekin jakinarazi zuen. Orduan birusak Kovid-19 (Covid-19) izena hartu zuen.\nKoronavirusak gizakiak kutsatzen dituzten birusen familia ugari dira eta zenbait animalia-espezietan (katua, gamela, saguzarra) detektatu daitezke. Animalien artean zirkulatzen duten koronavirusak denborarekin alda daitezke eta gizakiak kutsatzeko gaitasuna lor dezakete, horrela gizakiaren fenomenoak ikusten hasiko dira. Hala ere, birus horiek gizakientzako mehatxua suposatzen dute pertsona batetik bestera transmititzeko gaitasuna eskuratu ondoren. Kovid-19 Wuhan hiriko bisitarietan sortu den birusa da, eta pertsona batetik bestera transmititzeko gaitasuna lortu du.\nNOLA SORTZEN DA CORONAVIRUS?\nCoronavirus berria arnas sekretuak transmititzen dela uste da, beste koronavirusak bezala. Hitzaldian zehar eztulak, estutuak, barreak eta birusak dituzten arnas-jariatze tantak, pertsona osasuntsuen mukosekin harremanak izaten dituzte eta gaixotzen dituzte. Harreman estua (metro bat baino gertuago) beharrezkoa da gaixotasuna modu honetan pertsona batetik helarazteko. Nahiz eta animalien merkatuan sekula egon ez diren eta gaixorik egon diren pertsonen gaixotasunaren garapena bezalako aurkikuntzak gaixoekin harremana izan duten arren, oraindik ez da infekziotasuna zenbateraino den 1-nCoV. Epidemia nola aurrera egingo duen zehazten duen faktore garrantzitsuena birusa pertsona batetik bestera nola transmititu daitekeen eta behar bezalako neurriak hartzea da. Gaur egungo informazioa kontuan hartuta, esan daiteke 2019-nCoV ez dagoela kutsatuta janariarekin (haragia, esnea, arrautzak ...).\nZeintzuk dira Corona Birusaren sintomak? Nola transmititzen da? Zer egin behar dut?\nTuberkulosia Metrobüste-ra igorri da?\nZer da Catenarioko Langilea? Soldata, Lanbide Aukerak eta Okupazioa Kodea\nCoronavirusak haurdun dauden emakumeei nola eragiten dien\nGaur egungo historian: 11 March 1930 Ordena-to-Balıköy line\nZer da Rail Systems Engineering?\n3. Zein da Bosfororen zubia?\nZer da Interrail?\nZer da monorrail bat? Zein herrialdetan erabiltzen dute?\nZein da negoziazio prozedura?


Bi emakume hilik topatu dituzte Bilboko etxe batean | Gizartea | Berria\nBi emakume hilik topatu dituzte Bilboko etxe batean\nSuhiltzaileek ustekabean aurkitu dituzte gorpuak; Deustuko etxebizitza bat miatzera joanak ziren\nBILBO. Bi emakumeren gorpuak topatu zituzten astelehenean Bilboko Deustu auzoko etxebizitza batean. Eusko Jaurlaritzako Segurtasun Sailak atzo jakinarazi zuenez, herenegun goizean topatu zituzten bi emakumeak, 11:00etan, baina atzo arte ez zuten eman horien berri.\nSuhiltzaileek auzokideen abisu bat jaso zuten, etxebizitza horretako atearen azpitik ura ateratzen ari zela eta. Barrura sartu zirenean, bi gorpuak aurkitu zituzten, eta Bilboko Auzitegi Medikuntzako Zerbitzura eraman; han aztertzen ari dira zer gertatu zitzaien, eta krimen baten zantzurik ote dagoen.\nEusko Jaurlaritzako Segurtasun Sailak zabaldu duenez, ama-alabak dira hildakoak, eta, lehen arrastoen arabera, ez dute indarkeria zantzurik. Zenbait komunikabidek bi emakumeen adina ere zehaztu zuten: 66 eta 48 urte zituzten.\nBilboko Auzitegi Medikuntzako Zerbitzuan egingo dizkiete autopsiak bi gorpuei, eta han argituko dute zer dela eta hil diren.


Ainhoa Urien Master Cup txapelketatik kanpora geratu da - Abadiño - Anboto.org\nAinhoa Urien Master Cup txapelketatik kanpora geratu da\nJoseba Derteano 2018-10-29 09:42\nAinhoa Urien eskuman, Abadiñoko pilotalekuan.\nAbadiñon jokatutako jardunaldian aritu diren Durangaldeko pilotari denak txapelketatik kanpora geratu dira: Ainhoa Urien abadiñarra, Ainhoa Ruiz de Infante otxandiarra, Nuria Telleria berriztarra eta Maialen Jaio zornotzarra.\nAbadiño eta Traña-Matienako pilotalekuek lau t’erdiko Laboral Kutxa Emakume Master Cup txapelketaren bigarren jardunaldia hartu dute asteburuan. Asteburu eskasa izan da eskualdeko pilotarientzat, lehian aritu diren laurak kanpoan geratu direlako. Martxoan binakako txapelketa irabazi zuen Ainhoa Urien abadiñarrak ezin izan du hurrengo faserako txartela eskuratu. Faboritoa zen, baina Amaia Aldai dimoztarra bere baino gehiago izan da.\nMaialen Jaio zornotzarrak eta Nuria Telleria berriztarrak ez dute aukerarik izan euren taldeetan. Aurkariak garbi nagusitu zaizkie. Ainhoa Ruiz de Infante otxandiarrak, aldiz, gertu izan du sailkapena. Lehenengo, Ibone Brinasi irabazi dio (10-18) eta partidu erabakigarrian 18-16 galdu du Madalen Etxegarai oñatiarraren aurka.\nEra berean, nabarmendu daiteke, 66 urterekin, Reyes Azkoitiak hurrengo kanporaketarako sailkatzea lortu duela, ez ordea Daniela Vargas mexikarrak edo Andrea Capellanek, garai batean Aspeko pilotari profesionala izan zen Miguel Capellanen alabak.\nHurrengo kanporaketa datorren igandean, azaroaren 4an, izango da, Gordexolako pilotalekuan, 10:30etik aurrera.


Nire txokotik - Blogak.eus\nAste honetan albiste bi izan dira ingurugiroarekin lotutakoak. Alde batetik jakin dugu aurreko egunetan arnasten dugun airearen kutsadura osasunarentzat kaltegarria den mailatik gora egon dela hainbat lekutan. Errua eguraldiarena nonbait, egun horietan izan den eguraldi beroak eragin omen du. Baina, lasai nago, gure agintariek azkar erreakzionatu eta jarri dute protokolo bat horrelakoak berriro gertatzen direnerako, adibidez debekatu egingo dituzte kanpoan egin beharreko ekintzak, kirola egitea adibidez. Ez dut entzun neurririk hartuko dutenik kutsadura ez sortzeko, edo gutxitzeko; ea zein ...\nNire txokotik | 2013-11-04 15:06\nBai, egun asko pasatu dira azkeneko aldiz blog honetan idatzi nuenetik, egunero zerbait idazteko asmoa aipatu nuen aurrekoetan. Ez naiz hain gaizki ibili, egunero ez, kaleren bat egin dut, baina ia egunero idatzi dut zerbait. Baina ez hemen, paperean baizik, eskuz. Izan ere, idazterakoan, askoz errazago egiten zait koaderno txiki bat hartu eta han zerbait idaztea, ordenagailua piztu eta idaztea baino. Gaur zerbait kontatzera jarrita eguraldia datorkit burura, etenik gabe euria ari duelako, aspaldi ez bezala. Baina ez dakit ba oso aberasgarria izango den hemen idatzitakoaren aurreneko kontua...\nNire txokotik | 2013-10-20 06:50\n`Sexpearemente´ deitzen zen atzo gauean ikusitako antzezlana. Ez naiz hasiko kontatzen zer kontatzen zuten antzezlanean; bi hitzetan, antzerkiaren eta kulturaren aldeko obra bat gaur egun kulturaren arloan egiten diren murrizketen aurka. Bertaratutakoei gustatu zitzaiela esango nuke, nire ere bai, baina tira, ez zidan aparteko emoziorik sortu. Gabaz idatzi nahi dut, oraintxe bukatzen ari den gau honetaz, adibidez. Gure bazterrak iluntzen direnean gizakiak atsedenerako batipat hartzen dugun gauez. Gauaren erdian esnatu naiz, beste askotan bezala eta banekien ez nuela berehala l...\nNire txokotik | 2013-10-20 06:44\n2013ko urriak 18 da gaur, egun arrunta. Gaur erabaki dut egunero zerbait idatzi behar dudala, okurritzen zaidana, nire gogoetaren bat, poesiaren bat, hori egiteko gai baldin banaiz behintzat, anekdotaren bat kntatu edo beste zerbait. Lortuko dudan ez dakit, baina egitea erabaki dut gaur eta gaur bertan hastea. Gaur, 2013ko urriak 18, kooperatibetako langileek lehen aldiz manifestazio bat egin dutenean euren lan postuak defendatzeko. Fagor Electrodomosticos kooperatibakoak lanik gabe geratu dira eta kalera atera dira manifestazioan, sekula ikusi gabea (nik behintzat ez) kooperatiba batean. I...\nNire txokotik | 2013-06-10 15:58\nGaztetxoak futbolean ikusi nituen atzo, 10, 11, asko jota 12 urtekoak, futbol eskola desberdinetako taldeak elkarren aurka, neska bakanen bat mutil pila hartan. Futbolean jokatu egiten zuten gehiago edo gutxiago, taktikoki entrenatzaileak aginduta bezala kokatu eta mugitu bai eurak eta baita baloia ere. Ikusten jarrita, hala ere, ez nuen horrelako gozaturik hartzen, gusturago ikusi izan ditut adin horretkao neska-mutikoak futbolean jokatu beharrean jolasten aritzen direnean, eskolako patioko partiduak deitu ditzazkegu, entrenatzaile batek ezarritako taktika baten menpean aritu gabe eurei ok...\nNire txokotik | 2013-06-07 10:46\nMakinak ez du arrankatzen. Mekanikaren misterio txikienak ere ez ditut ezagutzen eta ezin dut asmatu makina martxan jartzen. Izan ere ni letretakoa naiz eta badirudi letretakoak horrelako tramankuluen nola funtzionatzen duten jakiteaz libre gaudela. Arrankatzen ez didan tramankulua zuhaitzen adarrak txikitzeko makina da, trituradora; erabiltzeko oso erraza da, martxan jarri ondoren bere aho handitik adarrak sartu eta kitto. Arazoa da ezin dudala martxan jarri, ezin dudala arrankatu. Motozerra, desbrozadora edo rotabatoreen antzera trituradora hau ere soka bati tira eginda arrankatzen da. Or...\nNire txokotik | 2012-01-20 09:39\nFutbol zaletasuna, gehiegitan, kirol zaletasuna baino gehiago talde zaletasuna izaten da, futbol talde baten aldeko joera itsua. Eta zer gertatzen zaie zale horiei talde horretako jokalari on bat beste talde batera joan daitekeela zabaltzen denean? Dardarka jartzen dira eta baita zaleen multzo horretan sartzen diren kirol kazetari ugari ere; eta jokalaria taldean geratzeko presio kanpaina hasten da. Azken egunetan Fernando Llorente eta David Zurutuzaren etorkizunari buruz hitz egiten ari da, biek euren egungo taldea utz dezaketela zabaldu denean. Horren aurrean aipatu bi jokalariei galdetu ...\nNire txokotik | 2012-01-17 16:00\nEAJ-PNVk buruzagiek alderdiaren gaztelaniazko izena aldatu nahi izan zioten, Partido Nacionalista Vasco deitu ordez, Partido Nacional Vasco; atzerrira begira izena erakargarriago egiteko nonbait. Euskarazko `Jeltzale´ hori aldatzeko asmorik ez zuten azaldu. Azkenean militanteek erabaki gaztelaniazko zuten izena lehen bezala uztea: Partido Nacionalista Vasco. Pasa den asteburuan egin zuen EAJk asanblada eta bertan alderdiaren izenak euskaraz eta gaztelaniaz jartzea gain frantsezez eta ingelesez era jarri zituzten eta bietan National hitza erabili zuten: `Parti National Basque´ frantsezez eta...\nNire txokotik | 2012-01-17 15:11\nAzken hilabeteetan goizero jaikitzerakoan beste sosegu batekin entzun ditut eguneko albisteak irratian. Pixkanaka etorri da sosegu hori, ETAk borroka armatuari uko egin arte urratsak eman dituen heinean batetik, eta bestetik, itxura guztietara erabat bidegabeak ziren atxiloketen berriak ere gutxituz joan direlako. Urrian ETAk borroka armatuari uko egin ondoren aurrerantzean sosegu handiagoa izango genuela zirudien, sosegu handiagoa badaukagu baina sosegua apurtzen duten albisteak ere heldu dira tantaka. Azken egunetan ugaritu egin dira gainera: bi atxiloketa kartzela zigorra betetzeko, bia...


'Donostia, surfa eta zientzia hiria' ekimena gaurtik aurrera — Gaztezulo\n'Donostia, surfa eta zientzia hiria' ekimena gaurtik aurrera\n'Donostia, surfa eta zientzia hiria' ekimena gaurtik aurrera Surf eta zientzia adituen hitzaldiak izango dira, eta baita surf jarduera praktikoa ere apirilera bitartean. Maia Garcia fisikariaren eta Kepa Acero surflariaren saioa antolatu dute gaurko Okendo Kultur Etxean. https://www.gaztezulo.eus/albisteak/donostia-surfa-eta-zientzia-hiria-ekimena-gaurtik-aurrera https://www.gaztezulo.eus/albisteak/donostia-surfa-eta-zientzia-hiria-ekimena-gaurtik-aurrera/@@download/image/prentsaurrekoa surfa eta zientzia.jpeg\nSurf eta zientzia adituen hitzaldiak izango dira, eta baita surf jarduera praktikoa ere apirilera bitartean. Maia Garcia fisikariaren eta Kepa Acero surflariaren saioa antolatu dute gaurko Okendo Kultur Etxean.\nHiriko gai eta leku esanguratsuak zientziaren lupapean aztertuko dituzte Donostia, Zientzia Hiria programaren bitartez. Lehen edizioak surfa izango du hizpide, "hirian eta inguruan duen sustraitze handiagatik eta bere jardueran hainbat zientzia-diziplinen argitan azter daitezkeen prozesu interesgarri eta ezberdinek parte hartzen dutelako".\nUrtarrila eta apirila bitartean hilero topaketa bat antolatuko da Okendo Kultur Etxean, eta bertan zientzia eta surfeko adituek gaia hainbat ikuspegitatik jorratuko dute, hala nola fisika, meteorologia, osasuna, kirola edo ingeniaritzatik. Hitzaldiak arratsaldeko 18:00etan izango dira eta streaming bidez ere jarraitu ahal izango dira EITBren Kosmos kanalaren bidez. Euskaraz izango dira nagusiki eta, antolatzaileek jakinarazi dutenez, ez da beharrezkoa izango ezagutza zientifikorik, jakin-mina besterik ez.\nGaur izango da lehen hitzaldia, Olatu baten istorioa izenburua duena. Maia Garcia Vergniory fisikariak eta Kepa Acero surflariak hainbat galdera erantzungo dituzte: olatu batzuk zergatik irekitzen diren eta beste batzuk zergatik ixten diren, zergatik batzuetan seriean etortzen diren eta beste batzuetan ez, edo itsasaldiek, haizeak eta itsas-hondoak zer paper jokatzen duten surfean aritzen garen olatuetan.\nHurrengoa saioa otsailaren 23an izango da: Fisiologia eta osasuna surfean. Julen Ucin Gurrutxaga, Euskaltel-Euskadi ProCycling Team taldeko medikua, eta Aitor Santisteban Leguina, Basque Teameko surflarien prestatzaile fisikoa, surfak fisiologiaren eta osasunaren ikuspegitik giza gorputzean duen eraginaz arituko dira.\nMartxoaren 23an izango da beste hitzorduetako bat. Olatu perfektuaren atzetik eta taulen fabrikazioa izenburupean, meteorologiaz eta taulez solastuko dira. Onintze Salazarrek, Euskalmet/Tecnaliako meteorologoak, eta Adur Letamendiak, Pukas Surf marka gipuzkoarreko proiektu zuzendariak, hartuko dute parte.\nApirilean amaituko da programa eta gazteentzako zientziaz zipriztindutako surf jarduera praktikoa antolatuko dute. Zurriolako hondartzan izango da baina unean uneko baldintza sanitario eta meteorologikoen araberakoa izango da.\nHitzaldiez gain, olatuen atzean dagoen zientzia eta surf taulak mugitzen dituen teknologia ikusiaraziko da kalean instalatutako bost totemen bidez. Infografia erakargarriez osatutako totemak dira eta hiriko hainbat puntutan txandakatuko dituzte. Gehiago sakondu nahi dutenentzat, Kultura Zientifikoko Katedraren (Cuaderno de Cultura Científica eta Zientzia Kaiera) hedabide digitaletan dibulgazio-artikuluak argitaratuko dira.\nDonostia Kulturak abian jarri duen ekimenak Donostia International Physics Center (DIPC) eta EHUko Kultura Zientifikoko Katedraren laguntzaz gain, Euskampus Fundazioaren kolaborazioa du.


Ezjakintasunaren kartografia #155 - Zientzia Kaiera\nGutxi gorabehera hamar lagun eskuineko ezker bat dago. Baina zerk egiten gaitu eskuin ala ezker? Daniel Morenok azalpena ematen digu eta horretarako maila molekularreraino jaisten da: About lefties and righties.\nBotika berrien garapena oso konplexua izan daiteke. Isabel Pérez Castrok farmakoen garapenean dihardu modu profesionalean eta Kaposi sarkomaren kasua hartzen du adibidetzat, botika bat nola garatzen den erraz azaltzeko: How drug discovery works: finding new strategies against Kaposi’s sarcoma.\nArgitalpen-data: 2017/04/15 · Atala: Dibulgazioa, Ezjakintasunaren kartografia\nTxina komunista da. Edo, agian, sozialista. Ala zer? José Luis Ferreirak erantzuten digu galderak bere artikuluan: Is China a Socialist […]


Batxilergoko ikasleen% 88k Espainiatik kanpoko ikasketen zati bat ikasiko du. | Consumer\nBatxilergoko ikasleen% 88k Espainiatik kanpoko ikasketen zati bat ikasiko du.\nGazteen %9k karrera osoa Espainiatik kanpo egiteko asmoa du\nBatxilergoko bigarren mailan dauden ikasle espainiarren %88k Espainiatik kanpoko graduaren zati bat ikasiko du, “Unitour” Prestakuntza Zirkulua izeneko azterketak adierazten duenez. Unitour 2011-2012 Unibertsitate Orientazioko Aretora joan ziren 26.000 gazte baino gehiagoren lagina da. Inkestatutako ikasleen% 54k esan zuen urte batean atzerrira ikastera joateko asmoa duela,% 25ek bi urte edo gehiago kanpoan egon nahi duela, eta% 9k karrera osoa Espainiatik kanpo egiteko asmoa duela.\nCírculo Formación saioak nabarmendu du Sevillako gazteak “abenturazaleenak” direla; izan ere, galdetutakoen %93k gutxienez urtebete igaroko du Espainiatik kanpo. Ondoren, madrildarrak, malagarrak, valentziarrak eta cadizarrak datoz (% 92, probintzia bakoitzean). Malagakoak dira, bestalde, denbora luzeagoan igaroko liratekeenak, % 17k kanpoan ikasiko baitu karrera osoa. Tinerfarren %15ek ere azken aukera hori hautatzen dute.\nBestalde, “Unitour” txostenak dioenez, gazteen %83k ez du oraindik erabaki zer karrera egingo duen ikasturte hau amaitzean. Inkestatutakoen %37k zalantzak zituen hiru karreraren artean, %32k bi karreraren eta %7ren artean; %24k, berriz, segurtasunez jakiten zuen zein unibertsitate-ikasketa egingo dituen. Madrildarrak dira zalantza gehien sortzen dituztenak, % 83k bi aukera edo gehiago baitzituen; ondoren, valentziarrak (% 82) eta Valladolidekoak (% 82).\nCírculo Formación saioak aukera bat baino gehiago kontuan hartzea gomendatzen du, “batxilergoan eta selektibitatean lortzen duten batez besteko notak ez badie uzten beren graduan sartzen”. Beren espezializazioagatik eskatutako notara ez iristekotan zer egingo zuten galdetuta, % 40k adierazi zuen gradu bat egingo zuela, gero lehenengo aukera aztertzeko; % 36k, berriz, beste gradu bat ikasiko zuen aukeren barruan, eta % 24k, berriz, hautakortasun-probak prestatuko zituen nota hobetzeko.\nUnibertsitateko ikasketak aukeratzeko arrazoiari dagokionez, Unitourren azterketak adierazten du inkestatuen %43 beren bokazioagatik gidatzen dela; %36, berriz, beren graduak ematen dizkien irteera profesionaletan finkatuko da. Malaguarrak dira beren lan-etorkizunak gehien kezkatzen dituenak; izan ere, irtenbide profesionaletan (%39k hautatzen dituzte), bokazioan (%38) baino lehen finkatzen diren bakarrak dira. Bestalde, bokazionalenak Madrilgo gazteak dira; izan ere,% 46k arrazoi horretan oinarrituko du gradu-hautaketa, eta, ondoren, Mallorca, Alacant eta Valentziako ikasleak (% 45 hiri bakoitzean).\nGainera, karrera bat aukeratzeko orduan gehien baloratzen dutenari buruz galdetu zitzaienean, gazteen %29k hezkuntza-eskaintza dela esan zuen, eta %21ek unibertsitatearen ospea eta %20k bere gradua egingo duen erakundeak eskaintzen dituen enpresetako praktikak.\nIkasle espainiarrek unibertsitate-ikasketak egiteko gogokoen duten arloari dagokionez, Osasun Zientziak (% 25ek hautatu dute), Gizarte eta Lege Zientziak (% 23) eta Ingeniaritza edo Arkitektura (% 18) dira gustukoenak. Gainera, %12k zientziak aukeratuko ditu, %11k Irakasle-ikasketak edo Hezkuntza eta %10ek Artea edo Giza Zientziak.\nbatxilergoa grado-eu ikasketak unibertsitarioak Unipour


Sopelako Udala - Badator "Kontuleku", familian euskaraz irakurtzen ikasteko egitasmoa\nBadator "Kontuleku", familian euskaraz irakurtzen ikasteko egitasmoa\nKONTULEKU, 3-7 urte bitarteko ume eta gurasoei zuzendutako egitasmoa da, euskarazko irakurketa familiengana gerturatzeko helburua duena. Uribe Kostako Mankomunikateak, eskualdeko udalekin elkarlanean antolatutako jarduera da eta apirilaren 24an abiaraziko da. Ekainaren 23ra arte egongo da martxan.\nFamiliarekin harremana indartzea, literatura lantzea, irakurleak sortzea eta sustatzea, liburutegiko erabiltzaile kopurua areagotzea, liburutegia kultura sustatzeko erakunde aktiboa dela ezagutaraztea eta gurasoak liburutegira eramatea dira besteak beste, egitasmo honen xedeetako batzuk.\nAstean behin, herriko liburutegian edo kultur etxean elkartuko dira eta gidari batek ipuin laburrak, istorio dibertigarriak eta magiaz beteriko kontakizunak irakurriko ditu.\n8 ume egongo dira talde bakoitzeko eta ume bakoitzarekin guraso bat egon beharko da. Kontalari batek gidatuko du taldea. Guztira beraz, 8 umek, 8 gurasok eta kontalariak osatuko dute taldea.\nKONTALARIAK irakurriko ditu istorioak, ipuinak, kontakizunak...eta gurasoek eta umeek adi adi entzungo dute kontatutakoa.\n• Astelehenetan Urdulizko kultur etxean, 3 eta 4 urtekoak 17:00etatik 18:00ak arte eta 5, 6 eta 7 urtekoak 18:00etatik 19:00ak arte.\n• Asteartetan, KURTZION, 3 eta 4 urtekoak 17:00etatik 18:00ak arte eta 5, 6 eta 7 urtekoak 18:00etatik 19:00ak arte.\n• Asteazkenetan GOÑI PORTALen, 3 eta 4 urtekoak 17:30etatik 18:30ak arte eta 5, 6 eta 7 urtekoak 18:30etik 19:30ak arte.\n• Ostegunetan Armintzako kultur etxean, 3 eta 4 urtekoak 17:00etatik 18:00ak arte eta 5, 6 eta 7 urtekoak 18:00etatik 19:00ak arte.\n• Ostiralean BARRIKAKO LIBURUTEGIAN, 3 eta 4 urtekoak 17:30etatik 18:30ak arte eta 5, 6 eta 7 urtekoak 18:30etik 19:30ak arte\nUdalerrian erroldatuentzat eta 2010-2014 urte bitartean jaiotako umeei zuzendutako ekimena da. Honez gain, aipatzekoa da 9 saioetan parte hartzea eskatzen dela eta ume bakoitzak heldu batekin parte hartu beharko duela.\nIzen-ematea hurrengo lekuetan\nSopelaren kasuan, Sopelako Udaletxean, Kurtzion, Sopelarinen edota udal webgunearen bidez. Plaza mugatuak dira. Informazio gehiagorako : 688 654 773


PDF (484 KB - 28 orri.)\nAbenduaren 26ko 287/2000 Dekretuaren xedea kirol-federazioen finantzabidea arautzea da, haien urteroko kirol-programetarako itzuli beharrik gabeko dirulaguntzak emanez (2000ko abenduaren 30eko EHAA, 249. zk.).\n287/2000 Dekretu horren 3. artikuluak xedatzen duenez, urtez urte egingo da aipatutako dekretuak arautzen dituen laguntzak jasotzeko deialdia, Kulturako sailburuaren –egun, Kultura eta Hizkuntza Politikako sailburuaren– agindu bidez, eta agindu horretan gorabehera hauek zehaztuko dira: deitutako laguntzak finantzatzeko diru-hornidura; eskabideak aurkezteko epeak eta tokia; erakunde eskatzaileek aurkeztu beharreko dokumentazioa; laguntzen zenbatekoa egiteko ponderazio-irizpideak, eta emandako laguntza justifikatzeko epea eta horretarako aurkeztu behar diren dokumentuak.\nBeraz, 287/2000 Dekretuan xedatutakoari jarraituz, agindu honen bitartez gorabehera horiek zehaztuko dira, 2019. urtean laguntza-deialdia aplikatu ahal izateko.\nAbenduaren 26ko 287/2000 Dekretuaren bidez araututako dirulaguntzetarako deialdian parte hartu nahi duenak hilabeteko epea izango du eskabideak aurkezteko, agindu hau Euskal Herriko Agintaritzaren Aldizkarian argitaratu eta hurrengo egunetik hasita. Dekretu horren bidez, euskal kirol-federazioen kirol-programetarako dirulaguntzak emateko modua arautzen da.\n1.– Erakundeek dirulaguntza bide elektronikotik izapidetu behar dute nahitaez, Administrazio Publikoen Administrazio Prozedura Erkidearen urriaren 1eko 39/2015 Legearen 14.2 artikuluan xedatutakoaren arabera.\n2.– Erakunde interesdunek euskadi.eus egoitza elektronikoaren bidez egin ahal izango dituzte eskabideari lotutako izapide guztiak, helbide hauetan:\n3.– Erakundeek eskabidea eta dokumentazioa euskaraz edo gaztelaniaz aurkez ditzakete, nahi duten eran. Orobat, prozeduran zehar, erakunde eskatzaileak hautatutako hizkuntza erabiliko da, Euskararen Erabilera Normalizatzeari buruzko azaroaren 24ko 10/1982 Oinarrizko Legearen 5.2.a) eta 6.1 artikuluetan ezarritakoaren arabera.\n4.– Eskabidea aurkezteak esan nahi du berariaz eta formalki onartu direla deialdi honen oinarrietan zehaztutako baldintzak.\nb) Erakundearen 2019ko aurrekontua, batzar nagusiak onartua, VI. eranskineko kontabilitate-ereduaren arabera. Antolaketa-arrazoiengatik, aurrekontu hori aurretiaz Zuzendaritza Batzordeak aurkeztu ahal izango du edo Batzar Orokorrak izendatutako organoak, eta Batzar Nagusiak berretsi beharko du gero.\nc) Federazioko idazkariak egindako ziurtagiria, eskatutako laguntzei edo onuradunak jasotzea espero direnei buruzkoa, haiek ematen dituen erakunde publiko nahiz pribatua aipatuz, bai eta eskaeraren zenbatekoa eta egoera ere (ukaturik, ebatzi gabe, emanik). Horrelakorik eskatu ez bada, dirulaguntzara aurkeztutako programetarako bestelako laguntzarik eskatu edo jaso ez dela adierazten duen dokumentua.\nd) Kirol-programa azaltzen duen memoria, honako hauek adierazita:\n– Federazioak antolatutako kirol-lehiaketa ofizialak. Lehiaketen gutxi gorabeherako kopurua, espezialitate edo diziplinen eta kategorien arabera. Parte hartuko duten kirolari eta kluben kopurua eta parte hartuko duten kluben ehunekoa adierazi beharko da, federazioan afiliatuta dauden klub guztien aldean.\ne) 2018ko abenduaren 31n federazioak afiliatuen artean zituen goi-mailako kirolarien zerrenda (Kirol Kontseilu Gorenak edo Eusko Jaurlaritzak onartuak).\nf) Federazioak euskara zenbateraino erabiltzen duen adierazten duen memoria. Honako hauek aipatuko dira:\n– Euskarazko web-orria izatea.\ng) Erantzukizunpeko adierazpena, egiaztatzen duena erakunde eskatzaileak ez duela dirulaguntza edo laguntza publikoak eskuratzea eragozten duen zehapen administratiborik edo penalik jaso, ezta horretarako legezko inolako debekurik ere, sexu-bereizkeriagatiko debekuak barne, Emakumeen eta Gizonen Berdintasunerako otsailaren 18ko 4/2005 Legearen azken xedapenetako seigarrenean xedatutakoarekin bat etorrita.\nh) Erantzukizunpeko adierazpena, honako hau dioena: erakunde eskatzaileak ez duela 38/2003 Legearen 13. artikuluan bildutako debekurik edo dirulaguntzak jasotzeko gaitasuna kentzen dion legezko debekurik. Berariaz aipatuko da, halaber, ordainduta dauzkala dirulaguntzak itzultzeko betebeharrak.\ni) Txapelketa ofizial propioen egutegia, Federazioko idazkariak sinatua eta presidenteak ontzat emana, Batzar Nagusiak zein egunetan onartu duen adierazita. Dirulaguntza eskatzeko dokumentazioa bidaltzen den egunean onartuta ez badago, Batzar Nagusira bidaliko den behin-behineko egutegia bidal daiteke. Batzar Nagusiak onartzen duenean behin betiko egutegia bidaliko da.\nj) Federazioko idazkariak egin eta lehendakariak sinatutako dokumentua, non aipatzen baita Federazioak zer ekintza bultzatzen dituen emakumeen eta gizonen arteko desberdintasunak baztertzeko, emakumeen parte-hartzea sustatzeko eta haien arteko berdintasuna sustatzeko. Gainera, Kirol Erakundeen Erregistroan dauden datuak erabiliko dira Zuzendaritza Batzordearen osaera adierazteko.\nk) Federazioko idazkariak egindako ziurtagiria eta lehendakariak ontzat emana, 2018ko abenduaren 31n izapidetutako lizentzien kopurua eta Kirol-lizentziak izeneko plataformaren erabilera adierazten dituena.\nl) Federazioko idazkariak egindako ziurtagiria eta lehendakariak sinatua, federazioaren dokumentazio ekonomiko hau jasotzen duena:\n1.– Balantzea 2018ko abenduaren 31n.\n2.– Altxortegi garbia 2018ko abenduaren 31n.\n3.– Finantza-erakundeekiko zorrak 2018ko abenduaren 31n.\nm) «Kudeaketa Aurreratuko Diploma», Euskalit-en 3K Programakoa: diploma horrek aintzat hartzen ditu Euskalit-en kanpoko kontrastearen zerbitzua jaso eta kudeaketa aurreratua edo haren baliokidea osatzen duten elementuak garatzeko konpromisoa erakusten duten erakundeak.\nEmandako dokumentazio guztiak hizkuntza inklusibo eta ez-sexista izan beharko du. Gainera, emandako datu guztiek sexuaren arabera bereizita egon beharko dute.\nEskabidea aurkezteak berekin dakar eskatzaileak organo kudeatzaileari baimena ematea zuzenean egiaztatu dezan federazio eskatzaileak betetzen dituela zerga-betebeharrak eta Gizarte Segurantzarekikoak. Dagokion federazioak berariaz uka dezakebaimen hori, eta, kasu horretan, dagozkion ziurtagiriak aurkeztu beharko ditu.\n2019ko ekitaldirako, agindu honetan arautzen diren laguntzak finantzatzeko bideratu den aurrekontu-zuzkidura bi milioi laurehun eta berrogeita bost mila (2.445.000) eurokoa da.\n5. artikulua.– Laguntzak koantifikatzeko irizpideak.\nSegidan zehazten diren zenbatekoen batuketak esango du agindu honen deialdian parte hartuko duten federazioei zenbateko dirulaguntza emango zaien:\n1.– Federazio bakoitzak Kultura eta Hizkuntza Politikako sailburuaren 2018ko urtarrilaren 24ko Aginduaren babesean 2018ko kirol-programak finantzatzeko eskuratu zuen dirulaguntzaren erdia (% 50). Agindu horren bidez, Euskal kirol-federazioen 2018ko kirol-programak finantzatzeko dirulaguntzen deialdia arautu zen.\n2.– Aurreko puntuaren arabera federazio eskatzaile bakoitzarentzako diru-kopurua zehaztu ondoren, horien guztien batuketa agindu honetako 4. artikuluan zehaztutako kopuruari kenduko zaio eta gelditzen dena irizpide hauen arabera banatuko da:\nb) Lizentzia federatua eta Kirol-lizentziak izeneko plataformaren erabilera duten kirolarien kopurua (puntuen % 5).\n– % 0,00 - % 49,99: 0 puntu.\n– % 50,00 - % 74,99: 2 puntu.\n– % 75etik gora: 5 puntu.\nf) «Kudeaketa Aurreratuko Diploma», Euskalit-en 3K Programakoa: diploma horrek aintzat hartzen ditu Euskalit-en kanpoko kontrastearen zerbitzua jaso eta kudeaketa aurreratua edo haren baliokidea osatzen duten elementuak garatzeko konpromisoa erakusten duten erakundeak. (puntuen % 5).\ng) Federazioak emakumeen eta gizonen arteko desberdintasunak baztertzeko, emakumeen parte-hartzea sustatzeko eta haien arteko berdintasuna sustatzeko bultzatutako ekintzak (puntuen % 10).\n1.– Dirulaguntzaren onuradun izateko eskakizunak betetzen direla egiaztatu ondoren, eta agindu honen 3. artikuluan eskatzen den dokumentazioa eta dirulaguntza-eskabidea aurkeztu ondoren, Jarduera Fisikoko eta Kiroleko zuzendariak ebazpena emango du onuradun bakoitzak jasoko duen lehenengo aurrerapena zenbatekoa izango den zehazteko eta ordainketa egiteko, abenduaren 26ko 287/2000 Dekretuaren 5. artikuluan adierazitako ordainketa-arautegian xedatzen denarekin bat etorriz (dekretu horren bidez, euskal kirol-federazioen kirol-programetarako dirulaguntzak arautzen dira).\n2.– Bigarren ordainketa aurreratua Jarduera Fisikoko eta Kiroleko zuzendariaren ebazpen baten bidez egingo da, betiere aurreko urtean jasotako dirulaguntzaren justifikazioa aurkeztu eta onetsi ondoren. Bigarren zati hori aipatutako urteko dirulaguntzaren % 25 izango da.\n3.– Dirulaguntzaren gainerakoa, alegia, eskaera egin den urterako onartutako dirulaguntzaren guztia osatu artekoa, aurreratutako ordainketetan emandako zenbatekoak justifikatu ondoren likidatuko da.\n1.– Dirulaguntzei buruzko 38/2003 Legearen 30. eta 31. artikuluetan ezarritakoa aintzat hartuz, dirulaguntzaren bat jaso duten federazioek diru hori agindu honetan eta dirulaguntza emateko ebazpenean zehaztutako helburuetarako erabili dela egiaztatu behar dute 2020ko otsailaren 15a baino lehen, honako dokumentazio hau aurkeztuz:\na) 2019ko aurrekontuaren likidazioa, Batzar Nagusiak onartua.\nc) Helburu bererako beste dirulaguntzaren bat jaso bada eta deialdi honetarako eskaera aurkeztu zen unean horren berri ez bazuten, horien zerrenda aurkeztu behar dute federazioek.\nd) Egindako gastuak fakturak eta ordainketa-ziurtagiriak aurkeztuz justifikatzea.\nDokumentazio guztia bide telematikoen bitartez aurkeztuko da.\n2.– Aurkeztutako dokumentazioa aztertuta, Jarduera Fisikoko eta Kiroleko zuzendariak dagokion likidazio-ebazpena emango du eta, hala badagokio, dagoeneko ordaindu den baina itzuli egin behar den zenbatekoa adieraziko du, betiere Euskal Autonomia Erkidegoaren Aurrekontu Orokorren pentzutan ematen diren dirulaguntzen bermeei eta itzulketei buruzko erregimen orokorra arautzen duen abenduaren 17ko 698/1991 Dekretuarekin bat etorrita.\n8. artikulua.– Erakunde onuradunen betebeharrak.\nAgindu honetan arautzen diren laguntzen onuradun diren erakundeek bete beharko dute bi xedapen hauetan araututako betebehar-erregimena: Dirulaguntzen azaroaren 17ko 38/2003 Lege Orokorraren 14. artikulua eta Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuaren 50. artikulua.\nBatez ere 38/2003 Lege Orokorraren 18.4 artikulua bete beharko da, eta programen, ekintzen, inbertsioen eta dirulaguntza jasotzen duten bestelako jardueren finantzaketaren publikotasunari buruzko bidezko publizitatea egingo da, erregelamenduz ezarritako baldintzen arabera.\n2. artikulu honetako aurreko paragrafoan aipatutako egoera horietako bat gertatu dela egiaztatuz gero, jasotako zenbatekoak eta legezko interesak Euskal Autonomia Erkidegoko Diruzaintza Nagusiari itzuli beharko zaizkio, betiere bi arau hauen arabera: azaroaren 11ko 1/1997 Legegintzako Dekretua, Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duena, eta abenduaren 17ko 698/1991 Dekretua, Euskal Autonomia Erkidegoaren aurrekontu orokorren pentzutan ematen diren dirulaguntzen bermeei eta horiek itzultzeari buruzko erregimen orokorra arautzen duena eta horien kudeaketan parte hartzen duten erakunde laguntzaileek bete beharreko baldintzak, erregimena eta eginbeharrak ezartzen dituena. Zehatzago, itzultzekoak izango dira bi xedapen hauetan jasotako egintzak eta egoerak: Dirulaguntzen azaroaren 17ko 38/2003 Lege Orokorraren 37. artikulua eta 1/1997 Legegintzako Dekretuaren 53. artikulua.\n– Helburua: Euskadiko kirol-federazioen kirol-programetarako dirulaguntzak kudeatzea.\n– Informazio gehigarria: datuen babesari buruzko informazio gehiago nahi baduzu, jo web-orri honetara: www.euskadi.eus/rgpd/0130103\nKIROL-PROIEKTUA AZALTZEN DUEN MEMORIA\n2018KO ABENDUAREN 31N LIZENTZIA FEDERATUA DUTEN KIROLARIEN KOPURUA\nEUSKARAREN ERABILERAREN BERRI EMATEN DUEN MEMORIA\nERAKUNDEAREN 2019KO EKITALDIRAKO AURREKONTUA


Haurrek obeditzen ikas dezaten jolasak eta jarduerak | Consumer\nHaurrek obeditzen ikas dezaten jolasak eta jarduerak\nHerri-jolasak, semaforoarena edo aulkiarena esate baterako, haurrei obedientziaren balioa irakastea dute helburu\nHaurren obedientzia oso balio garrantzitsua da. Nagusien esanak errespetatzen ez badituzte, arazoetan sar daitezke, eta, horrez gain, sarritan berritutako eta kasketetako giroa sor daiteke, une txarrak sortzen baitituzte bai haurrentzat bai gurasoentzat. Artikulu honetan bost jarduera azaltzen dira, haurra obedientzian hezteko, ipuinetatik eta herri-jolasetatik hasi eta puntuen taula eta eguneko une bat arte, hain atseginak ez diren lanak egin ditzaten helduek eta txikiek.\nHaurren obedientzia gurasoei\nHaurrak ondo portatzea ez da beti erraza izaten. Gurasoen helburu nagusietako bat da esanak ematen dizkietela beren jarraibideei eta eguneroko zereginak eta gainerako erantzukizunak egiten dituztela. Jostailuak gorde edo bainatzera edo lotara joan behar duten uneak egunero berritzen eta haserretzen badira, egoera estresagarri bihurtzen da bai haurrentzat bai helduentzat.\nBada, hain zuzen ere, trastorno negatibista desafiante deritzona (TND), arreta faltagatik eta hiperaktibitateagatik (TDAH) nahastutako arazoa. TDAH eta Tú web espezializatuaren arabera, TNDak haurren% 3 eta% 8 artean eragiten du, eta TDAH duten adin txikikoen% 30 eta% 50 bitartean. Bi nahasmendu horiek ohikoagoak dira haurrengan nesketan baino.\nArazo espezifiko horiez gain, garrantzitsua da haurrei irakastea obedientzia garrantzitsua dela nagusiek esandakoen aurrean. Hori egiteko metodo egokia jolasaren eta jolas-jardueren bidez egiten da; izan ere, horrela, adin txikikoek ia konturatu gabe sartzen dituzte balio horiek, gustatzen zaien zerbait egiten eta dibertitzen duten bitartean. Hala, mezua sakonagoa izango da, pertsona heldu batek bakarrik jasotzen badu baino.\nHona hemen haurren obedientzia inspiratzeko gomendatutako bost joko eta jarduera.\n1. Obedientziaren garrantziari buruzko ipuina\nHaurrei izugarri gustatzen zaie helduek istorioak kontatzea. Eta ipuin askok, adibidez, moralduna edo mezu bat ematen dutenez, irakaskuntza bat emateko aprobetxa daiteke, haurrek gurasoen zuzeneko aholkuak baino errazago onar ditzaten.\nHaurrentzako ipuin laburrak, Ipuinak egiteko ipuinak edo Ipuin laburrak bezalako lekuetako obedientziari buruzko ipuin ugari daude.\nIpuinak eguneko une desberdinetan konta daitezke: lo egin aurretik, bazkari edo askariaren ondoren, jolasetarako gune batean, etab. Ipuinaren mezua indartzeko, jarduera osagarri bat gehitu daiteke, adibidez, haurrari historiako pertsonaiak marrazteko eta koloreztatzeko, bizi den etxea, etab.\n2. Semaforoaren jokoa\nJolas herrikoia eta dibertigarria da hau, bereziki aire zabalean haur bat baino gehiago daudenean.\nDinamikoa da. Heldu bat lekuaren mutur batean jartzen da, eta adingabeko guztiak, bata bestearen ondoan, kontrako muturrean. Helduak semaforoa izango du. “Argi berdea” esaten duenean, haurrek aurrera egin dezakete, baina “argi gorria” esaten duenean gelditu egin beharko dute. Gelditzeko aginduaren ondoren aurrera egiten jarraitzen dutenak deskalifikatuta geratuko dira. Lehenengo helmuga-lerrora iristen den jokalaria… edo denbora aurretik ezabatzen ez den bakarra irabazten du.\nJoko honen bertsio asko daude. Semaforoak beste modu batera eman ditzake azalpenak (adibidez, kartel gorriak eta berdeak igo eta jaitsi), txikiei bizkarra eman “berdean” dagoenean eta berriro begiratu, gorriz janztean. Belén Rueda aktorea protagonista duen ‘El orfanato’ filmeko eszena famatu batean dago ikusgai azken modu hau.\n3. Aulkiaren jokoa\nAurrekoa bezala, joko hau oso ezaguna da, eta haurrak gehien kezkatzen dituzten haurrak saritzen ditu.\nAulki moduko bat osatzen da, jokoan parte hartzen duten adingabekoak baino gutxiago. Gero musika jotzen da eta haurrek aulkien inguruan bueltaka hasi behar dute. Eserlekuetan kokatzeko, musikak korrika egin behar du. Aulki bat gutxiago dagoenez, haurretako bat ezin izango da eserita egon: deskalifikatuta geratuko da. Hurrengo txandarako beste aulki bat kentzen da, beti bat falta delarik, harik eta azken txiki bat irabazle izan arte.\n4. Bakoitza bere zereginean\nJoko hau oso sinplea da. Pertsona helduak eguneko une bat aukeratuko du, eta haurrari azalduko dio, bientzat, gustatzen ez zaizkion jardueren garaia izango dela. Amak edo aitak etxeko lanen bat egingo du, atsegina ez dena (eskobatu, platerak garbitu, lisatu, etab.). eta adibide batekin erakutsiko dio adingabekoari hain dibertigarriak ez diren zereginak ere egin behar direla. Horrela, aldi berean, haurrak eskolako lanak egin, bere gela antolatu, bainatu edo dagokiona egin beharko du.\n5. Puntu-taula bat\nPuntuen taula bat erabiltzeak haurraren jokabidearen erregistroa eramaten laguntzen du, eta, horrela, gurasoei zer neurritan erantzuten dien baloratzen du, eta, baita ere, bere jokabideagatik sari edo sari motaren bat merezi duen ala ez. Taula leku ikusgarrian jarriko da, haurrak gogorarazteko eta nahi duzun guztietan kontsultatzeko. Egokiena da oholak izaera ludikoa izatea eta emaitzak aurpegiera irribarretsu edo tristeekin irudikatzea (aurpegierak bezala), adingabekoak arazorik gabe uler dezan, eta hurbileko eta familiako zerbait bezala ikusten duelako.\nhaurrak juegos-eu obediencia-eu


urtarrila | 2009 | Nire etxeko leihoa\nAzterketa garaian gaude unibertsitateko ikasleok. Hori oso nabaria Arabako\nkanpusera hurbiltzen bazara, fakultateetatik paseatzen baduzu eta Koldo\nMitxelena liburutegian eserlekuren baten bila joaten bazara. Bertok esango\nzukeen bezala, Buenafuenteren telebistako iloba: “Esta petau!”\nBa bai, liburutegiak garai honetan asko betetzen dira baina badirudi aurten\njende gutxiago hurbiltzen dela eraikin hauetara. Orain dela hiru urte goizeko\nhamarretan ez zegoen lekurik, ezta arratsaldeko lauretan ere. Jendeak ohiturak\naldatu ahal ditu? Aurreztu egiten dute denboran? (Etxerako joan etorrietan nahi\nedo ez, denbora asko galtzen da bidean).\nHori da aipagarriena unibertsitate munduari dagokionean. Zorte on\nguztioi, asko ikasi eta ekin gogor azterketei. Gutxi falta da amaitzeko eta!!!\nKategoria Sailkatugabeak, etiketak araba, azterketak, ehu, euskadi, gasteiz, ikasleak, 2009(e)ko urtarrilaren 22a egilea Iban Perez.\nObama etxe zurian\nAtzo izan zen\neguna Barack Obama Amerikar Estatu Batuetako presidentetza kargua zin egin\nzuena. Aukera izan nuen zuzenean ikusteko eta amerikarrek egiten dituzten jai\nhandiak bezala, atzokoa ere oso amerikanoa izan zen, baina aldi berean munduari\neskainitako jai bat ikusteko aukera izan genuen. Bi milioi ikusle zuzenean\n(inoiz batu den jende kopururik handiena Lincoln memorialean), musikaz\narindutako zeremonia bat, milaka segurtasun neurri…\niritsi da? Hein batean bai baina denbora eman behar zaio Obamari eta ez itxaron\nemaitzak bigarren egunean. Lau urteko agintaldi bat dauka aurretik eta\nazkenengo urtean eskatu beharko zaizkio emaitzak, espero dut jendeak hori argi\nedukitzea. Arrazakeriaren amaiera izan da Estatu Batuetan? Hein batean bai,\nbaina leku guztietan gertatzen den bezala arrazakeria gizarteak daukan arazo\nbat da. Estatu Batuetan hori agian nabariago izan daiteke etorkinen lurralde\nbat delako, hala ere, Obamarekin gizarteko sektore batzuetako situazioa\nnabarmen aldatuko dela argi dago.\nBatuetako herriarengatik aukeratua izan da eta herri horrendako egingo du lan\nbatez ere. Hala ere asko gustatu zait bateratze nahia agerian utzi duela, ez\ndirela erantzukizunak eta erabaki garrantzitsuak alde batetik soilik hartu\nbehar, besteekin kontatzeko nahia hori itxaropentsua da. Agian bere lehen\ndiskurtsoan presidente bezala Palestinako auziari buruzko zenbait hitz faltan\nbota ditut baina uste dut gehiago ezingo dela gorde eta hemendik gutxira\nzerbait esan beharko duela ekialde hurbilean jasaten den auziari buruz.\nBipartidismorik Euskal Herrian ez, mesedez\nPNV/EAJ vs. PSE???\nEz. Zergatik ez? Herri hau plurala delako eta alde batetik indar politikoak\npluralak dira, ez dira soilik bi existitzen eta beste alde batetik gutxiengoak\nere kontuan izan behar direlako gure herriaren etorkizunean erabakiak\nKategoria Sailkatugabeak, etiketak bipartidismoa, estatubatuak, hauteskundeak, obama, pnv eaj, politika, pse, 2009(e)ko urtarrilaren 21a egilea Iban Perez.


Udalak sustatu zuen dendari elkartearen sorrera - Altsasu - Guaixe.eus\nAlfredo Alvaro Igoa 2019-07-09 10:52\nIkastaro baten ondoren diploma banaketa 1995ean. Artxiboa.\nAltsasuko Dendarien Elkartearen (ADE) aurretik beste elkarte bat izan zen Zurekin izenekoa. XX. mendeko 80ko hamarkadaren akaberan sortu zen, baina hurrengo hamarraldian jardunik gabe zegoen. 1993-1996 Nafarroa Iparraldeko Plan Estrategikoan jasotzen zenez, Altsasun 148 denda zeuden, mila biztanleko 21,37 denda.\nAltsasuko Udalak herriko dendariak bilera batera gonbidatu zituen 1994ko ilbeltzaren 21erako. Ehun bat pertsona bildu ziren eta Jose Manuel Goikoetxea alkatearen, Yolanda Jugo Nafarroako Merkataritza eta Industria Ganberako teknikariaren eta Cederna-Garalurreko agente Susana Mendinuetaren azalpenak entzun zituzten. Azken bi erakunde horiek izan ziren hasierako ikerketa egin zutenak. Bileraren ondorioa izan zen Altsasuko merkataritza batu eta ordezkatuko duen elkarte bat sortzea, sektorearen arazoak aztertu eta berriz indartzeko. Bileran 11 pertsonaz osatutako behin-behineko batzorde bat osatu zen, astelehenero bilduko zena.\nBilerek fruitua eman zuten eta martxoaren 21ean egindako bileran 70 bat dendarik ADE sortzea erabaki zuten. Bakoitzak hilero 3.000 pezeta (18,03 euro) ordainduko zuen. Hurrengo urteko ilbeltzean zuzendaritza batzordea berritu arte elkarteko buru Alonso Asensio izanen zela erabaki zuten. Lehendakariordea Luis Garde zen, Puy Senar idazkaria, Jose Manuel Ribas diruzaina eta zazpi bokal zeuden: Mª Carmen Lopetegi, Mª Luisa Zufiaurre, Javier Vicente, Gerardo Mazkiaran, Eladio Merchan, Gorka Garcia eta Eduardo Alvaro. ADEko kideek hurrengo pausoak emateko aurreneko bilera deitu zuten, hiru erakundeen laguntza espero zuten. Herriko merkataritza eskaintza antolatzeko proposamenak egiteko Nafarroako Gobernuaren programa bat martxan jarri nahi zuten, haren bidez dendendako laguntzak lortzea espero zuten.\nADEk bere estatutuak 1994ko apirilaren 22an aurkeztu zizkion Nafarroako Gobernuko Industria, Merkataritza, Turismo eta Lan Departamentuari. 63 dendari ziren, denden erdia, baina salmenten eta fakturazioaren % 80 ziren. Estatutuak aurretik zegoen elkartearenaren oso antzekoak ziren. Haren xedeak dira, aurrena, administrazio publikoen aurrean merkatariak ordezkatzea, elkartearekin eta kideekin lotutako gaietan. Bestetik, lurraldeko organo pribatuen eta publikoen aurrean merkatarien interesak eta jomugak bere gain hartzea. Gainera, iritzi publikoaren aurrean merkatarien irudia defendatzeko sortu zen ADE. Merkatarien kohesioa eta euren interesen arbitratzea bermatzeko, merkatarien arteko loturarako eta kooperaziorako tresnak eskaintzea. Kide direnen informazio, prestakuntza, ikerketa eta hobekuntza beharrak asetzea, zuzenean edo zeharka. ADEren beste xedeetako bat da bere eremuan merkataritza eta ostalaritza sustatzea. Aldi berean, elkartasuna sustatu eta asistentziako zerbitzu komunak sortu eta sustatzeko xedea du merkatari kideen artean. Atzena, ospe profesionala bermatzea, legez kontrako lehiakortasuna eta lehiakortasun espekulatiboa eragotziz.\nIrurtzun eta Agurain artean Altsasu merkataritza gune gisa berriz sustatzeko ADEk Altsasu, urrutiago joan gabe leloa aukeratu zuen. Elkarteak 7 milioi euro pezetako (42.070,85 euro) aurrekontua izan zuen aurreneko urtean, erdia Nafarroako Gobernuak emana. Aurrekontuaren zati bat 32 orrialdeko aldizkari baten 4.000 ale argitaratzeko izan zen, San Pedrotarako kalean zegoen. Altsasuko festetarako eta udazkenerako kanpainak aurreikusi zituzten, baita eguberrietarako ere, aurreko biak baino indartsuagoa izanen zena. Aurreneko urtean dagoeneko prestakuntza saioak aurreikusten zituzten: informatika eta denden kudeaketa integrala. Udalak, bestalde, aparkalekuen gaia eta Zumalakarregi plaza-Iortia, San Juan eta Gartzia Ximenez-Zelai hiru merkataritza guneen seinaleztapena hobetzeko konpromisoa hartu zuen. Elkartekideei eta dendariei guztiaren berri zehatz emateko maiatzaren 25erako bilera deitu zuen zuzendaritzak.\nADEk logotipoa behar zuen eta horretarako lehiaketa antolatu zuen. 43 lan aurkeztu ziren eta irailaren 10ean jakinarazi zuten zein zen haien irudia: hiru marra dituen etiketa bat zen; marra bakoitzak Iruñea, Gasteiz eta Donostiarako errepideak islatzen zituzten eta puntu batean bat egiten zuten, Altsasun. Logotipoaren egilea Ana Erbiti Ortiz gasteiztarra izan zen eta 25.000 pezetako (150,25 euro) saria eskuratu zuen.\nAlfredo Alvaro Igoa 2019 uzt 08 Altsasu\nAltsasuko Dendarien Elkarteak 25 urte bete ditu aurten. Aurreneko zuzendaritzan izan diren hiru dendarirekin elkartu gara, eta hainbat hizpide izan...


Iruñeko Udaltzaingoa - Wikipedia, entziklopedia askea.\nIruñeko Udaltzaingoa (ofizialki, gaztelaniaz eta euskaraz Policía Municipal de Pamplona/Iruñeko Udaltzaingoa) Iruñeako udalerriko udaltzaingoa da. 2008 urtean 419 kideek osatzen zuten udaltzain taldea.\n1.1 Gertaera aipagarriak\nOraingo udaltzaingoak 1545ean egin zituen lehen urratsak. Izan ere, Iruñearen muga geografikoei buruzkoa den urte hartako testu batean, herri segurtasunaz arduratzen den talde antolatu bat aipatzen da: Landa Polizia, superintendente batek zuzendua. Hala ere, 1964ko urtarrilaren 8an bateratu zituzten ordu arteko Landa Polizia eta Hiri Guardia (Guardia Urbana), eta halaxe sortu zen egungo Iruñeko Udaltzaingoaren Gorputza.\nAzken 40 urteetako gertakari aipagarrienen artean hauek ditugu:\n1973 - Emakumezko lehenengo 4 udaltzainak ditugu.\n1983 - Julian Balduz Iruñeko alkate izanik, udaltzaingoaren mentalitatea aldatu zen: polizia-patruilak eta auzo-patruilak banatu ziren polizia profesionalizatuz. Halaber, lehen aldiz kopuru handiko promozio bat jarri zen martxan (65 udaltzain).\n1992 - Udaltzaingoa berrantolatu zuten, polizia judiziala martxan jarri, eta Salaketa eta Ikerketa Bulegoa ireki.\n1964 - 1966 Valeriano Navarro Miranda\n1966 - 1968 Eduardo Fernández Ortega\n1968 - 1989 Ignacio Moreno Erro\n1989 - 1990 Félix Eguren Oporto\n1990 - 1995 Ignacio Franco de Carlos\n1995 - 1999 Jesus Ganuza Armendaritz\n1999 - .... Simón Santamaría Cebada\nIruñeko Udala - Hiritarren Babesa eta Udaltzaingoa


Jauregi Goñi, Ander\nDokumentu honetan “Bihurgailu multifase baten diseinua eta garapena" MBL-aren (Master Bukaerako Lana) jarraipen zehaztua azalduko da. Lehenik eta behin teknologiaren gaur egungo egoera aztertuko da ik ... [+]\nDokumentu honetan “Bihurgailu multifase baten diseinua eta garapena" MBL-aren (Master Bukaerako Lana) jarraipen zehaztua azalduko da. Lehenik eta behin teknologiaren gaur egungo egoera aztertuko da ikerketa publikazioetan oinarriturik, diseinu egoki bat burutu ahal izateko. Simulazio bitartez aurkeztuko dira diseinurako irizpideak eta beraien egokitasuna, bihurgailua osatuko duten elementu guztien aukeraketa justifikatzeko. Jarraian, hautatutako osagaien disposizioa definituko da diseinu mekaniko egoki bat lortzeko. Bihurgailuaren diseinu orokorra kontutan harturik kontrol egoki bat eta berau inplementatzeko interfazeak definituko dira ere. Azkenik proiektuaren emaitzak aurkeztu eta etorkizunerako ildoak proposatuko dira. [-]\n© Ander Jauregi Goñi


About: Egiptoar idazkera hieroglifiko\nEgiptoar idazkera hieroglifikoa Antzinako Egipton erabilitako idazkera sistema bat da, hieroglifoak edo elementu ideografikoak, logografikoak eta alfabetikoak lotzen dituena. Hieroglifo hitzak sustrai grekoak ditu (ιερος hieros "sakratu" eta γλυφειν glyfein "irarri" edo "idatzi"). Idazkera hau sakratutzat jotzen zen Antzinako Egipton eta bere ezagutza elizgizonek zuten soilik. Herri xumeak, demotiko izeneko beste idazkera bat ibiltzen zuen. K.a. 3150 urte inguruan, egiptoarrek mesopotamiarren antzeko idazkera-sistama piktografiko bat erabiltzen hasi ziren. Mesopotamiarrek gero eta idazkuntza eskematikoagoa eta soilagoa asmatu zuten (kuneiformea); egiptoarrek, aldiz, itxura konplexua eta artistikoa (hieroglifikoa) eman zioten, eta tenpluak zein hilobiak apaintzeko erabili zuten. Hainbat urtez ulertezinak izan arren, hieroglifoen esanahia Rosetta harriari esker Jean-François Champollion frantziarrak dezifratu zituen, hainbat ikerketa eginez. (eu)\nEgiptoar idazkera hieroglifikoa Antzinako Egipton erabilitako idazkera sistema bat da, hieroglifoak edo elementu ideografikoak, logografikoak eta alfabetikoak lotzen dituena. Hieroglifo hitzak sustrai grekoak ditu (ιερος hieros "sakratu" eta γλυφειν glyfein "irarri" edo "idatzi"). Idazkera hau sakratutzat jotzen zen Antzinako Egipton eta bere ezagutza elizgizonek zuten soilik. Herri xumeak, demotiko izeneko beste idazkera bat ibiltzen zuen. (eu)\nEgiptoar idazkera hieroglifiko (eu)\ndbr:Egiptoar idazkera hieroglifiko\nwikidata:Egiptoar idazkera hieroglifiko\ndbpedia-cs:Egiptoar idazkera hieroglifiko\ndbpedia-de:Egiptoar idazkera hieroglifiko\ndbpedia-es:Egiptoar idazkera hieroglifiko\ndbpedia-fr:Egiptoar idazkera hieroglifiko\ndbpedia-id:Egiptoar idazkera hieroglifiko\ndbpedia-it:Egiptoar idazkera hieroglifiko\ndbpedia-ja:Egiptoar idazkera hieroglifiko\ndbpedia-ko:Egiptoar idazkera hieroglifiko\ndbpedia-nl:Egiptoar idazkera hieroglifiko\ndbpedia-pl:Egiptoar idazkera hieroglifiko\ndbpedia-wikidata:Egiptoar idazkera hieroglifiko


[Zinema Euskaraz] Ama Mu etxera itzuli da\n[Zinema Euskaraz] Ama Mu etxera itzuli da –\nHego Euskal Herriko zinema-aretoetan ikusgai, gaurtik aurrera, “‘Ama Mu etxera itzuli da” filma, Zinema Euskaraz programaren barruan.\nFamilia osoarentzako pentsatutako suediar filma da “Ama Mu etxera itzuli da”, Christian Rylteniusek zuzendua eta Jujja Wieslanderren haurrentzako liburu batzuetan oinarritua.\nSinopsia: Zikoina bidaiaria baserrian agertzen den egunean, Ama Muk bere buruari galdetzen dio zer esan nahi duen benetan ‘etxe’ hitzak. Nola egon daiteke ziur bizi den belardia eta landetxea bere etxea direla? Eta mundu handi horretako beste lekuren batean bizitzeko leku hoberik balego? Beleari kosta egiten zaio lagunari erakustea bizitzeko leku aproposena ez duela zertan kanpoan topatuko.\nAntiguo Berri (Donostia)\nGorbeia Zinemak (Gasteiz)\nGolem Alhóndiga (Bilbo)\nFilm hau, “Ilargirantz”, “Ainbo: Amazoniako gerraria” eta “Barraskiloa eta balea, eta itsasoko beste ipuin batzuk” filmen ostean, Zineuskadik sustatzen duen Zinema Euskaraz programaren aurtengo laugarren estreinaldia izango da. Euskal ikus-entzunezkoen sektoreari laguntzeko konpromisoari helduz, haur eta gazteei zuzendutako pelikulen bikoizketa bultzatzen du Eusko Jaurlaritzako Kultura eta Hizkuntza Politika sailak, eta euskara sustatzen du zinemagintzan.\nanimazioa, euskaraz, haurrak, zinea\n[Simone Weil] Erroztamendua X


Zergapekoaren baliabidea, murrizketei eta kenkariei ahalik eta zuku gehien ateratzea | Revista - Part 2\nNola egiten da errenta aitorpena?\nGehien aplikatzen den eskema dugun aldetik, berariazko zerga erregimenik ez duten Espainiako autonomi erkidegoetako eredua lehenetsi du aldizkari honek.\n1. Zergapekoaren datuak:\nAitorpen indibiduala. Etekin garbiak: 4 milioi pezeta. Pentsio-planerako ekarpena: 120.000 pezeta urtean.\n2. Etekin garbiak – Laguneko Gutxienekoa = zerga-oinarria\nZergapekoaren etekin garbi edo guztirako irabaziei Laguneko Gutxienekoa kentzen zaio (kontzeptu honek zer esan nahi duen argitzeko, ikus Glosarioko azalpena).\n(Etekin garbiak edo aitorpena egin beharreko guztirako kopurua)\n– 550.000 pezeta\nLaguneko gutxienekoa aitorpen indibidualean\n3. Zerga-oinarri – Murrizketak = Likidazio-oinarria\nZerga-oinarriari, dagozkion Murrizketak kendu behar zaizkio; kasu honetan, Pentsio-Planerako ekarpena.\n– 120.000 pezeta\nPentsio-planerako ekarpenagatiko murrizketa\n4. Likidazio-oinarria. Karga-portzentaje jakin bat aplikatzen zaio\nLikidazio-oinarriari karga edo portzentaje jakin bat aplikatzen zaio. Haziendak eratu duen taula batean adierazten da kasu bakoitzean aplikatu beharreko karga. Likidazio-oinarria zenbat eta handiagoa izan orduan eta handiagoa izango da portzentaje hori ere. Eragiketa hori eginik erdiesten den kopuruari Osoko Kuota deitzen zaio; kuota horri, ondoren, bidezkoak diren kenketak aplikatu eta gure nominan egin dizkiguten atxikipenen ondoriozko murrizketak ere egin beharko zaizkio, azken emaitza ateratzeko.\n5. Osoko Kuota – Kenketak = Kuota Garbia\n6. Kuota Garbia – Atxikipenak = Kuota diferentziala edo aitorpenaren emaitza\nBerariazko zerga-erregimenetatik Bizkaikoa hautatuko dugu. Gipuzkoa eta Arabakoaren berdintsua izaki, EAEko zergapeko gehientsuenei aplikatzen zaio eredu hori.\n1. Aitortzailearen datuak\nFamili burua. Ezkondua. Emaztea ez dabil soldatapeko lanean. 2 seme-alaba, adin txikikoak. Etekin garbiak: 4 milioi pezeta. Pentsio-Planerako urteko ekarpena, 150.000 pezeta. Hilean, 120.000 pezetako hipoteka.\n2. Zerga-oinarria – Murrizketak = Likidazio-oinarria\nEtekin garbiei -“Zerga-oinarria” derizte-, zergapekoari dagozkion Murrizketak kendu behar zaizkie.\nAitorpena batera egiteagatiko murrizketa\n– 150.000 pezeta\n3. Likidazio-oinarria. Karga edo portzentaje jakin bat aplikatzen zaio\nLikidazio-oinarriari karga edo portzentaje jakin bat aplikatzen zaio. Bizkaiko Foru Diputazioak agindutako taulan adierazten da kasu bakoitzean aplikatu beharreko karga. Likidazio-oinarria zenbat eta handiagoa izan, orduan eta altuagoa izango da portzentaje hori ere.\nEragiketa hori eginik erdiesten den kopuruari Osoko Kuota deitzen zaio; kuota horri, ondoren, bidezkoak diren kenketak aplikatu eta gure nominan egin dizkiguten atxikipenen ondoriozko murrizketak ere egin beharko zaizkio, azken emaitza ateratzeko. 4. Osoko Kuota -Kenketak = Kuota Garbia\n5. Kuota Garbia – Atxikipenak = Kuota diferentziala edo aitorpenaren emaitza\nEtekin garbiak: lanetik eta jarduera ekonomikoetatik datozen irabazi guztiak.\nZerga-oinarria: etekin garbi edo guztirako irabaziei Laguneko edo Familiako -kasu bakoitzean bidezkoa dena, alegia- Gutxienekoa kendu ondoren geratzen den kopurua.\nLaguneko Gutxienekoa: aitorpen indibidualetan aplikatzen da. Zergapeko guztientzat berdina den kopuru hori Espainiako Gobernuak 550.000 pezeta izango dela agindu du eta zergapekoaren oinarri-oinarrizko bizi-premia guztiak jasotzen dira bertan. Hein batez bederen, desagertu den “desgrabazio” kontzeptu haren ordezko da. Laguneko Gutxienekoa aplikatu baino lehenago, farmaziako gastuek, betaurrekoenek eta antzeko beste zenbaitek ere desgrabatu egiten zuten. Joan den urtean kopuru finko bat mugatu da -550.000 pezeta¿, gastu horiek guztiak jasoko dituena. Laguneko gutxienekoa areagotu egin daiteke baldin eta zergapekoa ezindua bada edo 65 urte baino gehiago baditu.\nFamiliako Gutxienekoa: Laguneko Gutxienekoaren paretsuko kontzeptua, batera eginiko aitorpenetan. Orain, 1.150.000 pezetan finkatu da. Errenta txikiak dituzten 65 urtez gorako arbasoak eta 25 urtez beherako ondorengoak zaintzeagatik Familiako Gutxieneko munta areagotu egiten da. Arbasoak zein ondorengoak ezinduak izatearren ere, Familiako Gutxienekoari erantsi beharreko kopuruak sortzen dira.\nMurrizketak: Zerga-oinarriari kentzen zaizkio eta hiru sailetan banatzen dira:\nPentsio-Plan eta Aurreikuspenerako Mutualitateetarako Ekarpenak.\nEzinduen alde, Pentsio-Plan eta Gizarte Aurreikuspenerako Mutualitateetara eginiko Ekarpenak.\nPentsio Berdintzaileak eta Elikagaiengatiko Urtekoen ordainketa.\nZergapekoari dagozkion murrizketa guztiak aplikatzen ahalegindu beharra dago, horrela ordaindu beharreko kopurua jaitsi egin baitaiteke\nLikidazio-oinarria: Zerga-oinarriari Murrizketak kendu ondoren geratzen den kopurua. Likidazio-oinarria zenbatekoa den, kopuru horri dagokion portzentajea aplikatu beharko da, Haziendak eginiko tauletan adierazi bezala. Likidazio-oinarria ahalik eta txikiena izatea komeni da: zenbat eta handiago izan, karga edo portzentajea ere altuagoa izango baita: horrexegatik komeni izaten da Murrizketei ahalik eta etekin handiena ateratzea.\nKuota: Likidazio-oinarria kalkulaturik, kopuru hori dagokion portzentajeaz biderkatu behar da. Eragiketa horren emaitza, ordaindu beharreko azken munta edo Kuota da, zergapekoak Murrizketaren bat kenkari ez duenean.\nKenketak: Kuotari aplikatzen zaizkio. Etxebizitza erosteak, etxebizitza-aurrezki kontua irekitzeak, ohiko etxebizitzan konponketak egiteak, etxebizitza alokatzeak, emaitza jakin batzuk egiteak… ondorioztatzen dute kenketarik. Autonomi erkidego jakin batzuetan ere badira kenketak.\nMurrizketek eta Kenketek aldaketa txikiren bat izaten dute EAEko PFEZn:\nBorondatezko Gizarte Aurreikuspenerako Erakundeetarako ekarpenengatik\nPentsio Berdintzaileak ordaintzeagatik\nElikagaiengatiko Urtekoak ordaintzeagatik\nBaterako Aitorpena egiteagatik\nJarduera ekonomikoak sustatzeagatik\nEspainiako autonomi erkidego gehienetako PFEZn aplikatzen diren Murrizketak hiru sailetan banatzen dira:\n1. Mutualitate eta Pentsio-Planak: mutualitate- eta pentsio-planetarako ekarpenak egitearren murritz daitezkeen kopuruek ere badute mugarik, hurrengo bi ataletan adierazi bezala (bietan apalena, beti ere):\n* Lanetik eta jarduera ekonomikoetatik datozen etekin garbien batuketaren %25a.\nAdibidez: pertsona batek bere lanagatik edo jarduera ekonomikoagatik 1.000.000 pezeta irabazten badu, murritz lezakeen gehieneko kopurua 250.000 pezeta litzateke.\n* Bigarren muga, aldiz, urtean 1.200.000 pezeta gehi -zergapekoaren adina 52 urte baino handiagoa bada- beste 100.000 pezeta 52 urte-muga hori gainditzen duen urte bakoitzeko, gehienekoa 2.500.000 pezeta izaki, baldin eta goian esandako etekinen %40a gainditzen ez badu.\nNola atera probetxurik handiena murrizketa horri?\nZergapeko batek urtean 3 milioi pezeta irabazten ditu eta bere pentsio-planean urtean 120.000 pezeta sartzen ditu (10.000 pezeta hilean). Kopuru hori oso-osorik ken dezake, bere irabazi garbien %25 delako muga hori gainditzen ez duelako (gure kasuan, 750.000 pezeta izango litzateke).\nMurrizketa horren aukerei ahalik eta etekin handiena atera nahi bazaio, hurrengo zatiketa egin beharra dago: 750.000 pezeta/12 hileko = 62.500 pezeta. Horixe da hilero bere pentsio-planean sartu ahal izango duen kopurua, ahal den murrizketarik handiena erdiesteko.\n2. Pentsio-Plan eta Gizarte Aurreikuspenerako Mutualitate-Planetarako ekarpena, ezinduen alde (baldin eta %65etik gorako ezintasuna badute edo txikiagoa, judizialki izendatuak izan badira). Ekarpen horiek ezinduak berak zein berarekin ahaidetasunezko zuzeneko loturarik duten pertsonek egin ditzakete, non eta ezindua bera bada onuradun.\n2.200.000 pezeta urtean, parte hartzen duten pertsona ezinduek eginiko ekarpenak direnean.\n1.200.000 pezeta urtean, ezintasuna nozitzen duten (eta interesatuarekin ahaidetasunezko lotura duten) pertsonen alde eginiko urteko gehieneko ekarpenak direnean.\nUrteko 2.200.000 pezetako muga ezartzen da, azkenik, pertsona ezinduak eta ahaideek eginiko ekarpenak kontuan hartzen direnean.\nEra berean, bada Pentsio-Plan eta Gizarte Aurreikuspenerako Mutualitate-Planetarako ekarpenei egin beharreko murrizketa bat, ezkontidearen alde egiten direnean, baldin eta honek lanetik eta jarduera ekonomikoetatik lortzen dituen etekin garbiak 1.200.000 pezeta baino txikiagoak direnean. Horrelako Pentsio-Planetarako ekarpenen gehienezko muga 300.000 pezetakoa da.\nOraingoan mugak portzentaje jakin baten arabera aldatzen ez direnez, murrizketa honi ahal denik eta probetxu handiena, esandako mugak apartatuz bakarrik aterako zaio. 3. Pentsio berdintzaileak eta elikagaiengatiko urtekoak. Dibortzioa gertatzen denean, ezkontide batek besteari -egoera berriak ekar dezakeen okerragotze ekonomikoa arintzeko edota seme-alabengatik- ordaindu behar dizkion pentsioak dira hauek. Batean zein bestean, ordaindutako kopuruak oso-osorik kentzen dira.\nJoan aurreko orrira: « Zergapekoaren baliabidea, murrizketei eta kenkariei ahalik eta zuku gehien ateratzea\nJoan hurrengo orrialdera Kenkariak »


ESK, CGT, SOLIDARI eta STEILAS sindikatuek salatzen dugu baimena ukatu digutela Maiatzaren 1a dela-eta agerpen publiko bat egiteko. - Steilas\nESK, CGT, SOLIDARI eta STEILAS sindikatuek salatzen dugu baimena ukatu digutela Maiatzaren 1a dela-eta agerpen publiko bat egiteko.\nESK, CGT, SOLIDARI eta STEILAS sindikatuek elkarrekin ospatzen dugu maiatzaren 1a aspaldi. Ekintza-batasun horri eutsi diogu, beste eragile sozial eta sindikal batzuekin batera, sindikatu gisa bereiz gaitzakeenaren gainetik, klaseko elkartasuna eta batzen gaituena jarriz. Maiatzaren 1ean, berriz ere, lau sindikatuok lanean ari gara ekintza-batasun hori irudikatzeko, eta badakigu horrek bere mugak izan ditzakeela, bizi dugun egoeragatik. Argi dago maiatzaren 1ean guztiz ezinezkoa izanen dela aurreko eskemekin mobilizaziorik egitea, eta hori hasieratik baztertu dugu; hala ere, uste dugu osasun-alertak ezin dituela oinarrizko eskubideak eragotzi, ezta langileak gehiago isilarazi ere.\nKontuan harturik kinka larrian gaudela, ESK, CGT, SOLIDARI eta STEILAS sindikatuek, apirilaren 10ean baimena eskatu zioten Espainiako Gobernuak Nafarroan duen Ordezkaritzari, ekitaldi sinboliko bat egiteko Baratxurien plazan (guretzako ohiko bilera-puntua maiatzaren 1ean). Arduraz eta egoki jokatzeko, 6 pertsona baizik ez ziren joanen ekitaldi horretara, jendearen arteko\ngutxieneko tarteak errespetatuz eta segurtasun-neurri guztiak erabiliz. Geroztik, eskaera egin zenetik, harremanetan egon gara Gobernuaren Ordezkaritzarekin, eta apirilaren 27an eskaera horri ezezkoa eman zaio.\nESK, CGT, SOLIDARI eta STEILAS sindikatuok salatzen dugu gure ustez oinarrizko eskubideak urratzen direla, are gehiago sindikalistok funtsezko zerbitzua garen aldetik eta gisa horretara hartu gaituzten honetan, Madrilgo Gobernuaren lehen Errege Dekretua argitaratu zenetik. Ebazpen hori bereziki onartezina iruditzen zaigu langileak lantokietara joatera behartzen dituztenean, ezinbestekoak ez diren lanak egitera kapitalari eusteko, beren bizitza eta guztiena arriskuan jarriz. Horri gehitu behar zaio apirilaren 26tik haurrak egunean ordubetez atera daitezkeela kalera pertsona heldu batek lagunduta, eta aurreikusita dagoela maiatzaren 2an denbora mugatuan ariketa egitera atera ahal izatea. Argi dago, beraz, agintariak ez dituela kezkatzen birusaren hedapenak, baizik eta sistema kriminal hori zalantzan jartzen duten mezuen hedapenak.\nEbazpen hau ikusita, argi eta garbi neurrigabea eta onartezina baita, ESK, CGT, SOLIDARI eta STEILAS sindikatuek bidegabekeria hau salatzeko neurri judizialak hartuko ditugu.\nESK, CGT, SOLIDARI eta STEILAS. Maiatzaren 1eko baimenaren ukazioa dela eta\naitor2020-04-30T17:15:50+02:002020 29 apirila |Albisteak, Nafarroa|


Erregu-lur - Wikipedia, entziklopedia askea.\nErregu-lurra Nafarroa Garaian erabilitako azalera-unitate historikoa da, 8,98 area edo 898,4560 m² baliokidea izanik. Sistema metriko hamartarra indarrean izan arren, Nafarroako Aldizkari Ofizialak oraindik erabiltzen du noizean behin. Erregu garau batekin erein daitekeen lur zatiaren tamainaren baliokidea zen, 22 kilogramo gari, 18 kg garagar eta 16 kg olo inguru.\nGaztelako Erresuman golde-lur baten erdia zen.\n↑ Centro Español de Metrología (pdf) - Real Orden de 9 de diciembre de 1852, por la que se determinan las tablas de correspondencia recíproca entre las pesas y medidas métricas y las actualmente en uso Madril, 1858\n↑ Espainiako Historiaren Erret Akademiaren Boletina\nOrriaren azken aldaketa: 26 apirila 2021, 19:48.


La Guingueta d'Ix - Wikipedia, entziklopedia askea.\nLa Guingueta d'Ix edo la Guingueta, izen tradizionala les Guinguetes (katalanez; frantsesez eta ofizialki: Bourg-Madame; katalanez Burmadam edo Burg-Madama aldaerak ere erabili izan dira, frantsesekotik eratorria) Katalan Herrietako udalerri bat da, Cerdanya eskualdean kokatua. Administratiboki Frantziako Ekialdeko Pirinioak departamenduan dago, Okzitania eskualdean. 2013an 1255 biztanle zituen eta estatuen arteko mugaz bestaldera dagoen Puigcerdà eskualdeko hiriburuarekin konurbazio txiki bat eratzen du.\nLlívia, Puigcerdà, Palau de Cerdanya, Ur, Santa Llocaia, Naüja eta Oceja\n1.215 (2018ko urtarrilaren 1a)\n630 (%51.9) 594 (%48.9)\n4.1 Diru sarrerak\n4.2 Ekonomia jarduerak\n5 Hezkuntza eta osasun ekipamenduak\nCerdanyako bihotzean egonda bete-betean harrapatu zuen Pirinioetako Hitzarmenak behartutako banaketak: bere mugen zati handi bat espainiar estatuari atxikitu zitzaizkion bi udalerrirekin dauka, Puigcerdàrekin hego-mendebaldean eta Llívia barrendegiarekin ipar-ekialdean. Horrez gain, Urrekiko muga, iparraldean, aipatu bi udalak lotzen dituen "errepide neutralak" markatzen du.\nIx zaharra eta Guingueta berriaz gain, 1973tik udalerriaren barruan bi herri gehiago daude, urte horretan Càldegues udalerria anexionatu zuenetik alegia: izen bereko herria eta Onzés (edo Onzés).\nSegre ibaiak udalerria zeharkatzen du.\nHastapenean Ix herriko les Guinguetes (guingueta = denda, saltoki txikia, batzuetan behin-behinekoa dena) izena eman zitzaion auzoa sortu zen, Pirinioetako Hitzarmenak sortutako Frantziako eta Espainiako Erresumen arteko mugaren ondoan sal-erosketan aritzeko asmoz eraikia. Mugaz gaindiko komertzioari eta kontrabandoari esker Ixeko biztanle gehienak hara mugitu ziren eta guingueta hauek (Euskal Herrian "benta" deituko genituzkeenak) handiago bihurtuz joan ziren, jatorriko herria -Cerdanyako hiriburu historikoa izan zena- garrantzirik gabe utziz.\n1815ean Napoleon Bonapartek Angulemako dukea zen Luis Antonio Frantziakoa Bartzelonara deserriratu zuen. Waterlooko guduaren ostean, uztailaren 10ean dukea Puigcerdàn kokatu zen eta la Guinguetako jauntxoek Borboi garrantzitsua zenari (Karlos X.a Frantziakoa izango zenaren semea) ongietorria prestatu zioten. Zapaldu zuen frantses estatuko lehen herriarentzako sari gisa dukeak burg horri Ixeko eremuko hiriburutza eman zion. Bertako batzuek Bourg-Angoulême izendatzea proposatu zuten arren, dukeak Maria Teresa Frantziakoa bere emazte eta lehengusinari (Luis XVI.aren eta Marie Antoinetten alaba nagusia) ohore hori ematea nahiago izan zuen eta, beraz, Bourg-Madame izena jarri zion, andreak zeraman titulua Madame Royale baitzen.\n2007an la Guingueta d'Ix udalerrian erroldatutako biztanleak 1.255 ziren. Familiak 539 ziren, horien artean 182 pertsona bakarrekoak ziren (89 bakarrik bizi ziren gizonak eta 93 bakarrik bizi ziren emakumeak), 150 seme-alabarik gabeko familiak ziren, 150 seme-alabak dituzten bikoteak ziren eta 57 seme-alabak dituzten guraso-bakarreko familiak ziren.\n2007an 993 etxebizitza zeuden, 555 familiaren etxebizitza nagusia ziren, 321 bigarren erresidentzia ziren eta 117 hutsik zeuden. 385 etxeak ziren eta 607 apartamentuak ziren. 555 etxebizitza nagusietatik 297 bere jabearen bizilekua ziren, 226 alokairuan okupaturik zeuden eta 32 doan lagata zeuden; 2 etxek gela bat zuten, 37 etxek bi zituzten, 110 etxek hiru zituzten, 204 etxek lau zituzten eta 201 etxek bost zituzten. 361 etxek euren parking plaza propioa zuten azpian. 272 etxetan ibilgailu bat zegoen eta 204 etxetan bat baino gehiago zituzten.\nla Guingueta d'Ix udalerriko biztanleria-piramidea 2009an .\n2007an lan egiteko adina zuten pertsonak 820 ziren, horien artean 614 aktiboak ziren eta 206 inaktiboak ziren. 614 pertsona aktiboetatik 571 lanean zeuden (295 gizon eta 276 emakume) eta 42 langabezian zeuden (19 gizon eta 23 emakume). 206 pertsona inaktiboetatik 67 erretiraturik zeuden, 61 ikasten zeuden eta 78 "bestelako inaktibo" gisa sailkaturik zeuden.\n2009an la Guingueta d'Ix udalerrian 507 unitate fiskal zeuden, 1.102 pertsonek osaturik. Pertsona bakoitzeko diru-sarrera fiskalaren mediana urteko 16.371 euro zen.\n2007an zeuden 198 komertzioetatik, 3 erauzte enpresak ziren, 1 janari enpresa zen, 6 bestelako produktu industrialen fabrikazioko enpresak ziren, 59 eraikuntza enpresak ziren, 27 ibilgailuen saltze eta konpontze enpresak ziren, 9 garraio enpresak ziren, 9 ostalaritza eta jatetxe enpresak ziren, 4 informazio eta komunikazio enpresak ziren, 8 finantziazio enpresak ziren, 25 higiezinen enpresak ziren, 17 zerbitzu enpresak ziren, 23 administrazio publikoko enpresak ziren eta 7 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 56 zerbitzu publikoetatik, 1 jendarmeria zen, 1 posta bulegoa, 5 banku bulegoak, 3 ibilgailuen konpontzeko eta nekazaritza tresnetako lantokiak, 2 autoeskolak, 9 igeltseroak, 6 margolariak, 5 argiketariak, 6 eraikuntza enpresak, 3 ile apaindegiak, 2 albaitariak, 3 jatetxeak, 9 higiezinen agentziak eta 1 apaindegia.\n2009an zeuden 16 establezimendu komertzialetatik, 1 supermerkatu zen, 1 brikolaje denda handia zen, 2 okindegiak, 1 harategi zen, 1 arraindegi zen, 1 liburu denda zen, 4 arropa dendak, 1 zapata-denda zen, 1 elektrotresna denda zen, 1 altzari denda zen, 1 bitxi-denda zen eta 1 lore-denda zen.\n2000. urtean la Guingueta d'Ix udalerrian 8 nekazaritza-ustiategi zeuden.\n2009an haur-eskola 1 eta lehen-hezkuntzako eskola 1 zegoen. la Guingueta d'Ix udalerrian Bigarren Hezkuntzako ikastetxe bat zegoen 322 ikaslekin.\nPalau de Cerdanya (2,8 km)\nUr (3,2 km)\nEnveig (3,7 km)\nOceja (3,8 km)\nNaüja (4,4 km)\nAngostrina i Vilanova de les Escaldes (4,8 km)\nSanta Llocaia (4,9 km)\nla Tor de Querol (5,6 km)\nDorres (5,7 km)\nEstavar (5,7 km)\nAzken aldaketa 16 urria 2021(e)an, 02:57(e)tan\nOrriaren azken aldaketa: 16 urria 2021, 02:57.


Banda ultra-azkarra edukiko dute Leintz Gatzagak eta Elgetak - Debagoiena - Goiena.eus\nBanda ultra-azkarra edukiko dute Leintz Gatzagak eta Elgetak\nJokin Etxebarria 2018-12-21 13:03\nElgeta Asentzio ingurutik ikusita.\nOraingo txandan Antzuolan ez da aurreikusten banda zabalaren barreiaketarik Aldundiaren diru-laguntzapean.\nGipuzkoako Foru Aldundiak jakinarazi du Gipuzkoako herri txikietako 2.000 baserrik banda zabal ultra-azkarreko konexioa izango dutela Landagipuzkoa+ planari esker. Debagoienean, hiru udalerri ziren laguntzaren xede: Antzuola, Gatzaga eta Elgeta.\nHerrigunetik bi kilometrora bitarteko baserrietaraino iritsiko zaie sarera konektatzeko aukera, eta exekuzio epea 2019ko azaroaren 30ean amaituko da.\nKontua da operadore irabazleak Leintz Gatzagako eta Elgetako bi gune eskaini dituela eta haren proposamena onartu dela. Beraz, oraingo txandan, Antzuolan ez da aurreikusten banda zabalaren barreiaketarik Gipuzkoako Foru Aldundiaren diru-laguntzaren babespean.\n2019an beste deialdi bat\nAldundiak jakinarazi du hiritarren eta nekazari eremuetako bizilagunen arteko arrakala digitala ahalik eta txikiena izatea nahi duela, eta, horregatik, txanda honetan barreiatu gabe gelditu diren eremuetara iristeko 2019an beste deialdi bat plazaratzea aurreikusten duela.\nGizartea Antzuola Elgeta Leintz Gatzaga


(35084-48-1) Fabrikatzaileak - Phcoker Chemical\n1- (ADAMANTANE-1-CARBONYL) -PIRROLIDINE-2-CARBOXYLIC ACID (35084-48-1) bideoa\n1- (ADAMANTANE-1-CARBONYL) -PIRROLIDINE-2-CARBOXYLIC ACID (35084-48-1) zehaztapenak\nproduktuaren izena 1- (ADAMANTANE-1-CARBONYL) -PIRROLIDINE-2-CARBOXYLIC ACID\nIzena kimikoa Azido 1- (adamantano-1-karbonil) pirrolidina-2-karboxilikoa;\nAzido 1- (1-adamantilcarbonil) pirrolidina-2-karboxilikoa;\nAzido 1- (adamantanylcarbonyl) pirrolidina-2-karboxilikoa;\nCAS Zenbakia 35084-48-1\nPisu molekularra 277.36\nIrakite-puntua 482.3 ± 38.0 ° C (Aurreikusitakoa)\nFlash puntua: 245.5 º C\nDentsitatea 1.298 ± 0.06 g / cm3 (Aurreikusitakoa)\ndisolbagarritasuna > 41.6 [ug / mL]\nBiltegiratzea Tenperatura Gorde hermetikoen edukiontzi itxian, gorde airea, bero, argi eta hezetasunetik babestuta.\nAplikazio Garuna indartzeko erabiltzen da, adimena sustatzeko, freskatzeko, garuneko neurona kaltetuen garapena sustatzeko\nZer da 1- (ADAMANTANE-1-CARBONYL) -PIRROLIDINE-2-CARBOXYLIC ACID?\n1- (ADAMANTANE-1-CARBONYL) -PIRROLIDINE-2-CARBOXYLIC ACID: nitrogeno-substantzia organikoa duen substantzia organikoa da, medikuntzako gorputzean erabiltzen dena. Garuna indartzeko, adimena sustatzeko, freskatzeko eta garuneko neurona kaltetuen garapena sustatzeko erabil daiteke.


Ideiak BorBor (K): su txikian eta presarik gabe\nJoxemi Zumalabe Fundazioak antolatutako “Lapikoa sutan da!” jardunaldian 30 pertsona inguru batu dira larunbatean Zurriola Ikastolan, Donostian. Herri Jakintzaren Laborategiaren nondik norakoez eztabaidatu, hausnartu eta berau irudikatzea izan da bertaratutakoen zeregina.\n2015eko martxoaren 02a\nBorBor (K) egitasmoa abiarazi dute hezkuntza herrikoia herri mugimenduetara eramateko asmoz. 2013an eltzea sutan jarri, 2014an borborka hasi eta 2015an bazkalduko dute.\nGoizeko 10:00ak pasatxo hasi zen jardunaldia Zurriola ikastolako jantokian. Lehenengo tailerra “Hezkuntza herrikoia eta formazio politikoa herri mugimenduetan”. Musika lasairen erritmora jantokian zehar paseatzen jarri zuten jendea antolatzaileek. Asmoa, nork bere lehen formakuntza politikoaren gainean hausnartzea zen. Bakoitzaren hastapenetako formakuntza politikoa zein izan zen elkarri kontatu, eta egun, zein herri mugimendutan diharduten azaldu zieten elkarri. Horrela, elkar ezagutu eta lan talde txikiak osatu zituzten.\nBelaunaldi, genero eta mugimendu ezberdinetako jendea nahasirik eseri zen biribil txikietan elkarri bakoitzaren esperientzia kontatu asmoz. Bi gaien inguruan egin zuten gogoeta: hasteko, formakuntza politikoari dagokionean bizitzan izandako inflexio puntuen inguruan, eta ondoren, egun herri mugimenduetan ikusten diren gabeziak identifikatu zituzten.\nAniztasuna nagusi lehenengoan: bakoitzaren belaunaldiak eta garaiko egoera soziopolitiko eta ekonomikoak baldintzatu ditu bakoitzaren formakuntza politikoaren hastapenak. Alta, bigarrenean, ideia ugari errepikatu ziren; hala nola, pertsonaren garrantzia –tripak eta buruak bat egitea alegia–, herri mugimendu ezberdinen arteko sareak sortzearen beharra eta formakuntza politikoa teoriatik praktikara igarotzearen premia azpimarratu zituzten.\nHego Ameriketatik Euskal Herrira ekarri duten hezkuntza molde berria da herri heziketa. Biribil handi bat egin eta herri heziketaren nondik norakoak azaldu zizkieten bertaratuei.\nEgungo herri mugimenduetako formakuntza politikoak, maiz, hezkuntza sistemako eskema hierarkiko zurrunak jarraitzen dituela aipatu dute BorBor (K)ko kideek. Herri heziketak, berriz, irakasle-ikasle dikotomia apurtu eta denak ikasle bihurtzen ditu.\nHerri mugimenduen arteko loturak sustatu, puntu komunak bilatu eta elkarlanean aritzea da filosofia honen muina. Azken helburu bezala emantzipazio soziala du.\nHerri heziketaren hariari tiraka hasi nahi du BorBor (K) ekimenak formakuntza politikorako molde berriak sortzen.\n“Formazioaren plaza komun bat sortu nahi genuen, hutsune hori bete”, esan du Joxemi Zumalabeko kideetako batek. 2013an hasi ziren ideiak dantzatzen, 2014an berriz gorpuzten. Euskal Herriko hainbat eragilerekin batu ziren lehen oinarriak finkatzeko. Bidea hiru fasetan banatu dute, larunbatekoa bigarren fasearen amaiera izan da. Orain, 2015era begira jarri dira, eta hiru asteburu iraungo duen ikastaro bat antolatzea da asmoa.\nHorretarako, hainbat gai zehaztu behar izan zituzten larunbatean bertaratutakoek: Nortzuk hartuko dute parte ikastaroan? Zein gai jorratuko dute? Zein metodologia erabiliko da?\nHerri mugimenduen arteko elkar ezagutza bultzatzea, antolakuntza eta eragiteko ahalmena handitzea, eta jakintza kolektiboaren sormena bultzatzea lortu nahi dute ikastaroarekin.\n“Formakuntzaren hondartza zabaleko ale bat gehiago da BorBor (K). Eraikuntza etengabean dagoen prozesu bat da”, esan dute antolatzaileek.\nJoxemari Zumalabe Fundazioak antolatutako ikastaroak hiru asteburu presentzial izango ditu, eta online ere egin ahal izango da jarraipena. “Herri mugimenduetako jendea elkartzea da helburua, baina ez soilik gogoeta ideologikoak egiteko, baita elkar ezagutu eta une informalez disfrutatzeko ere”, esan dute arduradunek.\nGai ugari proposatu dira ikastaro horretan lantzeko: esaterako, barne antolakuntza, herri borroka ezberdinen memoria-transmisioa, zapalkuntza, gaur egungo mekanismoak eta alternatiba askatzaileak, begirada kritikoa lantzeko tresnak, komunikazioa eta harremanak, eta elkarlan politikoa. Guzti horiek bi bloke nagusitan banatu dituztela aipatu dute: barne antolakuntza eta zapalkuntzen gaur egungo mekanismoak, eta alternatiba askatzaileak.\nBazkaltzeko ordua iristean oraindik eltzean hainbat osagai falta ziren. Iraki catering beganoa dastatzeko beta izan zuten bertaratutakoek. Hotza hezurretaraino sartuta eduki arren, ideiak irakiten zeuden eguerdirako.\nArratsaldean, zazpi pertsona inguruko taldeetan banatu ziren eta bakoitzak egiteko bat izan zuen: gaitegia prestatu, parte hartzaileak nola aukeratu erabaki eta ikastaroak izan beharreko metodologiaz eztabaidatzeko.\nBukatzean, azoka moduko bat egin eta talde bakoitzak bere gogoeta eta hausnarketak aurkeztu zituen.\nOraindik hainbat punta geratu dira zorrozteko, eta eltzeak borborka jarraituko du ideiak egosi artean.\nZurriola Ikastolako jantokian batutakoek eltzera bota zituzten proiektuari esan nahi zizkiotenak eta beraiek emateko prest zeudenak. Osagai goxo mordo bat herri mugimenduen formakuntza politikoa egosteko. Su txikian eta presarik gabe.


Cellularline-k hari gabeko kargaren eta estalkien aldeko apustuak egiten ditu iPhone X | Gadgeten berriak\nCellularline merkatu nazionalean sartzen ari den marka da, erreferentzia bihurtu diren Italia edo Alemania bezalako herrialdeetan egindako lan ona egiaztatzen duena. telefono mugikorreko osagarriei dagokienez. Gaur egun, Cellularline-k iPhone X-rako kaleratu duen azken karkasa eta haririk gabeko kargagailu berrien berri ematen dizuegu.\nApple terminal hau osagarrien marka oso ona bihurtu da, batez ere Apple-k telefonia sortan lehen aldiz haririk gabeko karga barne hartzen duelako -Phone 8 eta 8 Plus-ekin batera-, horregatik merkatu berria aztertzen ari da.\n1 Haririk gabeko karga bizkorreko euskarria\n2 Sentsazio barruti estalkiak\nHaririk gabeko karga bizkorreko euskarria\nHaririk gabeko kargagailu bizkorra Stand haririk gabeko bateria kargagailua da, ukipen leuneko akaberekin egina, telefonoak haririk gabeko kargatzeko teknologiarekin eta karga azkar egokitzeko teknologiarekin bateragarriak direnak abiadura maximoan bateratzen dituena. Haririk gabeko igorle bikoitzari esker, telefonoa edozein modutan jarrita kargatu daiteke, euskarriaren diseinu berritzaileak, berriz, kargatzeko fasean telefonoa eroso eta interakzionatzea eta ikustea ahalbidetzen duen inklinazioa lor dezake. Argazkietan agertzen den edizio zuria probatu dugu eta errendimendu ezin hobea erakutsi du. Gogoan dugu hori Energia hornidura propioa ere badu eta kargaren egoeraren aktibazioa egiaztatzeko aukera ematen duen LED argien sistema du. 29,99 eurotik aurrera erosi dezakezu MediaMarkt bezalako saltoki nagusiak.\nSentsazio barruti estalkiak\nSensation zorroak ukitzerakoan atsegina den eta marradurak erresistenteak diren mikrofibra leunez osatuta dago. Sensation zorroak babes diskretua eskaintzen dio zure telefonoari. Apple-tik bertatik jatorrizkoarekin probatu dugun hurbilena da eta errealitatea da eskularru bat bezala moldatzen dela. Lortu dezakezu Amazonen 30 eurotik aurrera.\nBumper azalean kokatutako aire ganbera berritzaileak telefonoaren ustekabeko beherakadek eragindako shock uhinak xurgatzeko eta xahutzeko aukera ematen du, ertz irtenek bermatzen duten bitartean. bai pantailaren bai telefonoaren atzealdearen babesa, kamera barne. Lortu dezakezu Amazonen 30 eurotik aurrera.\nArtikuluaren bide osoa: Gadgeten berriak » Gadgets » Cellularline-k hari gabeko kargaren eta estalkien aldeko apustuak egiten ditu iPhone X-rako


Gorka Deuna archivos - Page 3 of 5 - Euskalerriko Eskautak Bizkaia\nAzkarrak / Heziketa / Fedea / Gorka Deuna / Kaskondoak / Koskorrak / Oinarinak / Adarrak / Gizarte / Trebeak\nby Bizkaia · Published 9 November, 2018\nby Bizkaia · Published 20 April, 2018\nOso gutxi falta da. Gorka Deuna heltzar dago. Beraz, azken orduko informazioak eman nahi genizueke. Miribilla Parkera heltzean, adarrak leku ezberdinetara joan behar izango dira: – Koskorrak/Kaskondoak: Gernika Lorategira. – Oinarinak: Floresta Parkera (San Adrián) – Azkarrak: Erromeriaren lekura...\nGorka Deuna / Informazioa / Trebeak\nby Bizkaia · Published 21 March, 2018\nMezu hau aprobetxatu nahi dugu Trebeak asteburuaren prezioa 5 €koa dela esateko. Gogoratu Gorka Deuna San Adrian-Miribillan egingo dela apirilaren 21ean eta 22an. 5€ horiek larunbataren afaria, igandeko gosaria eta bueltako bidaia ordaintzeko erabiliko...\nby Bizkaia · Published 7 April, 2017\nVideoclip: “Bidean Aurrera”\nPortugaleten egun zoragarria pasatu ondoren egunaren “Denbora aurrera, begirada atzera: 50 años haciendo camino” berri bidaltzen dizuegu. Argazkiak “Bidean aurrera begirada atzera” abestiaren bideoklipa bidaltzen dizuegu baita, Izan zirelako gara, garelako izango dira; 50 años...\nby baden · Published 21 March, 2017\nGazteleraz >> Se acerca el domingo día 2 de abril, y por lo tanto la celebración en Portugalete del GORKA DEUNA. Lamentablemente las previsiones dan lluvia para ese día, por lo que tendremos que...\nby Bizkaia · Published 10 March, 2017\nGorka Deunarako komisiotik, denbora guztietako Asabak Gorka Deunara etortzeko dehialdia zabaldu nahi dugu: 50 urteurrenaren ospakuzunean parte hartzeko. Urtero bezala Gorka Deuna heltzear dago, Euskalerriko Eskautak Bizkaia garen guztiok eskultismoa ospatzen dugun festa....\nGorka Deuna / Trebeak\nby Bizkaia · Published 3 March, 2017\nINFORMACIÓN FIN DE SEMANA TREBEAK GORKA DEUNA\nEuskalerriko Eskautak Bizkaia-ko Trebeak-en batzordean, neska-mutilek Gorka Deunan egingo den Trebeak topaketan, landu nahi duten gaiak proposatu dituzte. Gogoratu apirilaren 1ean eta 2an izango dela. Aukeratu dituzten gaiak hauek dira: “Aniztasun kulturala”, “Aniztasun Funtzionala”...


Haurdunaldiko goragale larria bi generekin lotu dute - Zientzia Kaiera\nUmetxo berria etxera heltzear da. Ama edo aita izan diren guztiek ondo dakitenez, une polita bezain konplikatua da hori. Praktikan, amatasun eta aitatasun ikastaro azkarra jasotzen da hilabete horietan, eta besopean ogirik ez baino ordura arte guztiz ezezagunak ziren hitz berriak datoz umearekin batera. Batzuk zinez ederrak dira, baina, tamalez, kezka eragiteko moduko termino asko ere sartzen dira etxeko atetik. Horietako bat haurdunaldiaren hiperemesia da.\n1. irudia: Ohikoa da haurdunaldian goragaleak izatea, baina zenbait kasutan ezinegona izatetik benetako arazo izatera igaro daiteke hori, amaren eta haurtxoaren osasunaren kalterako. (Argazkia: Tawny Nina)\nGoragaleek eta okek haurdun diren emakumeen %50-80ri eragiten diete, eta bost emakumetatik batek botikak hartzen ditu egoera hori arindu nahian. Zenbait kasutan, baina, sintoma desatsegin horiek arazo larri bilaka daitezke. Medikuek haurdunaldiaren hiperemesia izenarekin ezagutzen dute gaitz hori. Haurdunaldien %0,3-2tan nozitzen da gaixotasuna.\nBatez ere goizean goiz izaten dira gorakoak, eta kasurik larrienetan emakumeak ospitalera joan behar du, batez ere gutxienezko elikadura eta hidratazioa bermatu ahal izateko. Baina haurdunaldiari lotutako kasu gehienetan gertatu ohi den modura, ondorioak ez dira soilik amarentzat. Haurdunaldiko hiperemesia izatea ere haurtxoarentzat ere kaltegarria izan daiteke. Besteak beste, erditze goiztiarra, garapen neurologikoaren atzerapena eta K bitamina faltak eragindako enbriopatia eragin ditzake.\nJatorri ezezaguneko gaitza bada ere, orain arte egindako ikerketek erakutsi dute genetikak zeresan handia izan dezakeela gaixotasunaren abiapuntua ulertzeko orduan, zenbait familiatan gaitza bereziki errepikatzen delako. Horregatik, UCLA Los Angeles Kaliforniako Unibertsitateko (AEB) ikertzaile talde bat saiatu da gaitzaren jatorria argitzen; genetikara jo dute erantzunen bila. Gaitzaren jatorria guztiz argitu ez badute ere, jomuga zehatza identifikatu dute: hiperemesia GDF15 eta IGFBP7 geneei loturik dagoela argitu dute. Besteak beste, bi gene hauek plazentaren garapena eta jateko gogoa arautzen dituzte. Aurretik jakina da gene horiek ere lotura dutela kakexiarekin, hiperemesiaren antzeko sintomak duen gaitza, eta minbiziak jota dauden lagunei bereziki eragiten diena.\nNature Communications aldizkarian aurkeztu dituzte UCLAko zientzialariek egindako lanaren emaitzak. Bertan diotenez, “goragaleek eta okek prebalentzia handia dute, eta haurdunaldiko hiperemesia gaitz larria da. Hala eta guztiz ere, hamarkadatan zehar egindako ikerketek ezin izan dute identifikatu gaitzaren zioa, eta arlo klinikoan ezin izan da aurkitu ondo egiaztatutako tratamendu ziur eta eraginkor bat”.\nUstezko errudunak, jomugan\nHalakoetan egin ohi den moduan, gaitza duten eta gaitza ez duten lagunen genomak alderatu dituzte, ezberdintasunik ote zegoen jakiteko. Behin jakinda GDF15 eta IGFBP7 geneetan aldea bazegoela, beste ikerketa batean baieztatu dute hiperemesia jasan duten emakumeengan berezitasun genetiko hori bazegoela.\n2. irudia: UCLA Unibertsitateko Marlena Fejzo medikuak gidatu du ikerketa. Behin gaitza eta geneen arteko korrelazioa ikusita, kausalitatea aurkitzea du oraingo erronka. (Argazkia: UCLA)\nIkerketaren egile nagusi Marlena Fejzo-k adierazi duenez, “aspalditik ziurtzat eman da haurdunaldiko hormonak, giza gonadotropina korionikoa edo estrogenoa izan direla muturreko goragaleen eta oken errudunak, baina gure ikerketan ez dugu aurkitu ideia hau berresten duen frogarik”.\nIkerketa honi esker, orain medikuek gaitzari aurre egiteko aukera berriak izango dituzte. Izan ere, eta jatorri genetikora bideratzen zuten zantzuak baziren ere, orain arte ez zegoen argi jatorria psikologikoa ala fisikoa ote zen. Behin lotura genetiko bat aurkituta, gero eta argiago dago jatorri fisikoa duen gaitza dela. Beraz, errazagoa izango da goragaleen kontrako botiken inguruan ikertzea, sintomen arintze hutsetik harago.\nDena dela, eta UCLAk zabaldutako bideo batean aitortu duenez, erronketako bat izango da bi gene horien eta gaitzaren arteko kausalitatea frogatzea. Izan ere, eta hala dirudien arren, berez lotura egoteak ez du halabeharrez esan nahi gene horiek gaitzaren “errudunak” direnik.\nHalaber, ohi bezala, kausalitate hori bilatzea ikerketa garatzeko bidea eman dezake. Bilaketa horretan ari direla, ikertzaileek gaitza arintzeko edo guztiz sendatzeko estrategia bat garatu nahi dute. Fejzok berak esan duenez, ikertzaileek ikusi nahi dute orain ez biderik ote duten modu ziur batean haurdunaldian zehar gene horiek kodetzen dituzten proteinen mailak aldatzeko.\nMarlena S. Fejzo et al. Placenta and appetite genes GDF15 and IGFBP7 are associated with hyperemesis gravidarum. Nature Communications, volume 9, Article number: 1178 (2018). DOI:10.1038/s41467-018-03258-0\nArgitalpen-data: 2018/04/04 · Atala: Dibulgazioa, Kolaborazioak


Nolakoa izan da aurtengo Aste Nagusia zuretzat?\nAste Nagusiaren azken egunetan gaudenez, eta jaien protagonista nagusiak herritarrak direnez, eurekin egon gara. Nolakoa izan da aurtengo Aste Nagusia eurentzat? Espero bezainbeste gozatu al dute? Zer gustatu zaie gehien?\nEtxeko txikienek kaia abordatu dute\nEguraldiak askorik lagundu ez badu ere, giro ederrean ibili dira pirata txikiak. Portuan elkartu diren denek helburu bera zuten gaurkoan, Donostia abordatzea.\nHasiera alai eta jendetsua izan du Haurren Egunak\nTxikienek hasiera ederra eman zioten Haurren Egunari. Pirata izateko beharrezko osagaiak euren kabuz egin dituzte La Flamenkako tailerrean. Pirata dotore bihurtuta, buruhandiekin batera, Ikatz kalera abiatu dira, txupinazora.\nTxikienek herri kirolez gozatzeko aukera izan dute Trinitate Plazan\nTrinitate Plazan antolaturiko herri kirolek giro ederra sortu dute. Joko eta kirol mota entretenigarriak tarteko, aspertzeko betarik ez dute izan etxeko txikienek.\nElektrotxarangaren erritmora mugitu dira Alde Zaharreko kaleak\nIzugarria izan da bigarrenez elektrotxarangen topaketak Alde Zaharreko kaleetan sortu duen giroa. Dantza batean jarri ditu gerturatu diren guztiak. Gu ere festan murgildu gara.\n"Amets zirkoa salgai" antzezlana ikusgai izango da Donostian\nAldatzen Laguntzen antzerki taldearen sei emankizun izango dira aste honetan zehar Victoria Eugenia antzokian. "Amets zirkoa salgai" antzezlanarekin datoz oraingo honetan, eta guk ez dugu Xorroxin eta Azken Putzekin elkartzeko aukerarik galdu.